+-----------------------------------------------------------------------+
| 3. การประกอบธุรกิจของแต่ละสายผลิตภัณฑ์                                      |
+-----------------------------------------------------------------------+

+-----------------------------------------------------------------------+
| 3.1 ลักษณะผลิตภัณฑ์                                                       |
+-----------------------------------------------------------------------+

บริษัทฯดำเนินธุรกิจผลิตถุงพลาสติกหลากหลายชนิด และขนาด
เพื่อตอบสนองความต้องการของผู้บริโภคในต่างประเทศซึ่งมีการใช้ถุงพลาสติกแต่ละประเภทที่แตกต่างกัน
ผลิตภัณฑ์ถุงพลาสติกของบริษัทฯจัดเป็นสินค้าประเภทของใช้ประจำวันที่มีความต้องการอย่างสม่ำเสมอ
โดยเฉพาะในกลุ่มประเทศที่พัฒนาแล้วที่มีความต้องการในการใช้ถุงพลาสติกอย่างแพร่หลายในหลากหลายกิจกรรม
ตั้งแต่ การใช้เป็นบรรจุภัณฑ์สำหรับอาหารทั้งอาหารสดและอาหารแช่แข็ง การใช้ถุงในธุรกิจขายปลีก
การใช้ถุงพลาสติกประเภทถุงซิปที่มีรูปแบบเฉพาะเพื่อประโยชน์เกี่ยวกับสุขภาพและชีวิตความเป็นอยู่ที่ดี
รวมไปถึงการใช้ถุงพลาสติกเพื่อจัดเก็บสิ่งของทั่วไป
และเพื่อการจัดการเกี่ยวกับขยะและของเสียประเภทต่างๆ
ตัวอย่างความต้องการใช้ถุงพลาสติกในต่างประเทศ เช่น
ถุงซิปพลาสติกที่เป็นที่นิยมใช้ในหลายประเทศเพื่อการจัดเก็บสิ่งของต่างๆ
การใช้ถุงพลาสติกเพื่อการจัดเก็บและถนอมอาหาร นอกจากนั้น
ในหลายประเทศยังมีกฎระเบียบที่กำหนดให้ประชาชนทิ้งขยะในถุงพลาสติกที่ได้มาตรฐานและต้องปิดปากถุงให้เรียบร้อยซึ่งจะเป็นการสร้างอุปสงค์ของผลิตภัณฑ์ที่บริษัทฯจำหน่ายอยู่
เป็นต้น

 กลุ่มผลิตภัณฑ์ถุงพลาสติกของบริษัทฯ สามารถแบ่งตามกลุ่มวัตถุดิบและเครื่องจักรที่ใช้ผลิต โดยสามารถแบ่งได้เป็น 2 ประเภทใหญ่ๆ ได้แก่

1.  ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลิเอธิลีนประเภทความหนาแน่นสูง (High
    Density Polyethylene : HDPE) เนื่องจาก HDPE มีคุณสมบัติเด่น คือ แข็งและเหนียว
    สามารถรับน้ำหนักได้ดี แต่สีจะค่อนข้างขุ่น ผลิตภัณฑ์ถุงพลาสติกในกลุ่ม HDPE
    ที่บริษัทฯผลิตจึงได้แก่ ถุงใส่ขยะประเภทต่างๆ
    และถุงถนอมอาหารบางประเภทที่ต้องการความคงทนแต่ไม่ต้องการความหนาและความใสมากนัก

2.  ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลิเอธิลีนประเภทความหนาแน่นต่ำ (Low
    Density Polyethylene : LDPE) เนื่องจาก LDPE มีคุณสมบัติเด่น คือ นิ่มและใส
    เหมาะสำหรับผลิตถุงที่ต้องการให้สามารถมองเห็นสิ่งของที่บรรจุอยู่ภายใน
    ผลิตภัณฑ์ถุงพลาสติกในกลุ่ม LDPE ที่บริษัทฯผลิตจึงได้แก่ ถุงถนอมอาหาร
    ถุงซิปชนิดปิด-เปิดในตัว ถุงใส่ผักผลไม้ รวมไปถึงถุงใส่ขยะบางประเภท

  -----------------------------------------------------------------------
  []

  -----------------------------------------------------------------------

นอกจากนี้ กลุ่มผลิตภัณฑ์ถุงพลาสติกของบริษัทฯยังสามารถแบ่งตามลักษณะการใช้งาน
โดยสามารถแบ่งได้เป็น 5 กลุ่มใหญ่ๆ ดังนี้

1.  ถุงถนอมอาหาร (Food Freezer Bag) ใช้สำหรับบรรจุอาหารสดเช่นเนื้อสัตว์ ผัก
    และอาหารปรุงสำเร็จ เพื่อแบ่งตามจำนวนที่จะใช้บริโภค แยกเก็บแช่เย็น หรือแช่แข็ง
    ทำให้สะดวกในการนำไปปรุงอาหาร และสามารถบันทึกวันเวลาที่ซื้อและวันหมดอายุ
    โดยมีแถบป้ายสีขาวไว้สำหรับเขียนข้อความบนถุงได้ การผลิตจะต้องใช้วัตถุดิบประเภท LDPE
    ที่ใหม่ และสะอาดไม่เคยนำไปใช้งานมาก่อน (Virgin Grade)
    และทุกขั้นตอนในการผลิตต้องมีการควบคุมความสะอาดตามมาตรฐาน ISO 9001 : 2000

  ----------------------------------------- -----------------------------
  []                                        []

  ----------------------------------------- -----------------------------

2.  ถุงใส่อาหาร เช่น ถุงใส่แซนด์วิช (Sandwich Bag)
    เป็นถุงที่มีการใช้มากในชีวิตประจำวันของชาวยุโรป อเมริกา และออสเตรเลีย
    เพราะแซนด์วิชเป็นอาหารกลางวันที่นิยมทานกันทั้งเด็ก นักศึกษา และคนทำงาน
    หลังจากใช้ได้เพียงครั้งเดียวก็มักจะนำไปทิ้ง จึงมีความต้องการใช้จำนวนมาก
    และต้องผลิตอย่างสะอาดทุกขั้นตอนด้วยวัตถุดิบประเภท HDPE และ LDPE
    ใหม่ที่ไม่เคยใช้งานมาก่อน (Virgin Grade)

  ---------------------------------------- ------------------------------
  []                                       []

                                           []
  ---------------------------------------- ------------------------------

3.  ถุงซิป (Reclosable Zip Bag) เป็นถุงพลาสติกที่มีปากเป็นซิปเปิดปิดได้
    ใช้บรรจุสิ่งของต่างๆ ตั้งแต่ของชิ้นเล็กๆไปถึงขนาดใหญ่
    และมักนิยมพิมพ์แถบขาวไว้สำหรับบันทึกข้อความ ชื่อสิ่งที่บรรจุ วันที่จัดเก็บ และข้อมูลอื่นๆ
    นอกจากนี้ ถุงซิปนี้ยังสามารถนำมาใช้บรรจุอาหาร (Food Storage Bag / Sandwich
    Bag) สำหรับกระบวนการผลิตถุงซิปจำเป็นต้องใช้วัตถุดิบประเภท LDPE ที่ใหม่
    และสะอาดไม่เคยใช้งานมาก่อน (Virgin Grade)

  ---------------------------------------- ------------------------------
  []                                       []

                                           []
  ---------------------------------------- ------------------------------

4.  ถุงบรรจุผักผลไม้ (Fruit and Vegetable Bag) เช่น ถุงใส่องุ่น ถุงใส่เชอรี่
    ที่มีการออกแบบมาพิเศษให้สามารถระบายความชื้นได้
    และมีขนาดพอดีกับขนาดของพวงผลไม้ที่จะบรรจุ สำหรับถุงใส่องุ่น
    ส่วนมากจะมีลักษณะเป็นรูปสามเหลี่ยมหรือสี่เหลี่ยมคางหมู
    นิยมพิมพ์ตราเครื่องหมายสินค้าอย่างสวยงามไว้หน้าถุง เพื่อให้ผู้บริโภคจดจำสัญลักษณ์ได้
    ในกระบวนการผลิตต้องใช้วัตถุดิบประเภท LDPE ที่ใหม่ และสะอาดไม่เคยนำไปใช้งานมาก่อน
    (Virgin Grade) และมีขั้นตอนในการผลิตหลายขั้นตอนที่ยากและสลับซับซ้อน

  ----------------------------------------- -----------------------------
  []                                        []

  []                                        
  ----------------------------------------- -----------------------------

5.  ถุงใส่ขยะประเภทต่างๆ (Trash Bag)

    1.  ถุงใส่ขยะชนิดมีสายรัดปากถุงในตัว (Draw String Bag)
        เป็นถุงขยะที่ออกแบบให้ผู้ใช้ได้รับความสะดวกมากยิ่งขึ้น
        เมื่อใส่ขยะเต็มถุงแล้วก็สามารถดึงสายที่พันรอบปากถุง
        รูดให้ชิดปิดเข้าหากันและมีปลายสายรัดนำมามัดให้แน่นอีกชั้นหนึ่ง
        ในการผลิตใช้วัตถุดิบชนิด HDPE เป็นหลัก

  ------------------------------------- ---------------------------------
  []                                    []

  ------------------------------------- ---------------------------------

2.  ถุงใส่ขยะหนัก (Rubble Heavy Duty Bag)
    เป็นถุงขยะที่ออกแบบมาให้มีความแข็งแรงทนทาน สำหรับใส่ขยะที่มีน้ำหนักมาก เช่น
    เศษวัสดุก่อสร้างใช้ เศษกิ่งไม้ และเศษอิฐ
    เนื้อถุงขยะหนักนี้จะมีคุณสมบัติที่เหนียวมากเป็นพิเศษและมีเนื้อวัตถุดิบอัดซ้อนติดกันหลายชั้น
    (Multi Layer Film) เพื่อเพิ่มความเข็งแรง ในการผลิตต้องใช้วัตถุดิบประเภท LDPE
    เป็นหลัก

  -------------------------------------- --------------------------------
  []                                     []

  -------------------------------------- --------------------------------

3.  ถุงขยะพับจีบรูปดาว (Star Seal Bag) เป็นถุงขยะที่ออกแบบให้รอยพับที่ก้นถุงเป็นรูปดาว 4
    แฉกตามแนว แทยงมุมไขว้กัน
    ช่วยให้ก้นถุงมีความแข็งแรงมากขึ้นไม่แตกหรือฉีกขาดง่ายไม่มีรอยตะเข็บด้านข้าง
    และผลิตออกมาเป็นม้วนสะดวกในการหยิบใช้และจัดเก็บ ในการผลิตใช้วัตถุดิบชนิด HDPE
    เป็นหลัก

  -----------------------------------------------------------------------
  []

  -----------------------------------------------------------------------

4.  ถุงขยะที่มีหูหิ้ว (Tie Handle Bag) เป็นถุงขยะที่ออกแบบให้มีหูหิ้วสองข้าง
    เพื่อความสะดวกในการใช้ในชีวิตประจำวัน
    เมื่อบรรจุสิ่งของเต็มแล้วสามารถนำหูทั้งสองข้างของตัวเองมาผูกมัดปากป้องกันสิ่งของหกหล่นได้
    บางชนิดมีการออกแบบกล่องบรรจุ (Dispensor) ที่สามารถหยิบใช้ได้สะดวก
    ดูสวยงามน่าใช้อีกด้วย ในกระบวนการผลิตจะใช้วัตถุดิบชนิด HDPE เป็นหลัก

  ---------------------------------------- ------------------------------
  []                                       []

  ---------------------------------------- ------------------------------

5.  ถุงขยะม้วน (Rolled Bag) เป็นถุงขยะสี่เหลี่ยมผลิตเป็นม้วนที่สามารถฉีกออกใช้ทีละใบ
    ทำให้ประหยัดเนื้อที่จัดเก็บและใช้งานสะดวก ยิ่งไปกว่านั้นบางชนิดยังมีการผสมสีและกลิ่นต่างๆ
    ตามความต้องการของตลาด และบางชนิดมีการผสมสารป้องกันแบคทีเรียก็มี
    ในการผลิตใช้วัตถุดิบชนิด HDPE เป็นหลัก

  --------------------------------------- -------------------------------
  []                                      []

  --------------------------------------- -------------------------------

6.  ถุงขยะที่มีกลิ่นหอม (Scented Trash Bag) เป็นถุงขยะที่ออกแบบพิเศษให้มีกลิ่นหอมในตัว
    และมีรูปแบบที่สะดวกและเหมาะสมกับการใช้งานเฉพาะอย่าง
    ตัวอย่างถุงขยะที่มีกลิ่นหอมของบริษัทฯ เช่น

5.6.1 ถุงใส่ผ้าอ้อม มีกลิ่นหอม

  ----------------------------- -----------------------------------------
  []                            []

  ----------------------------- -----------------------------------------

  5.6.2 ถุงใส่ขยะ มีกลิ่นหอม

  ------------------------------------ ----------------------------------
  []                                   []

  ------------------------------------ ----------------------------------

  5.6.3 ถุงใส่ขยะมีกลิ่นหอมและป้องกันแบคทีเรีย

  -------------------------------------------- --------------------------
  []                                           []

  -------------------------------------------- --------------------------

สำหรับทุกผลิตภัณฑ์ของบริษัทฯ จะมีการควบคุมคุณภาพตามมาตรฐาน ISO ในทุกขั้นตอนการผลิต
โดยลูกค้าของบริษัทฯจะเป็นผู้กำหนดรูปแบบ คุณสมบัติ และคุณภาพของสินค้า
ซึ่งประกอบไปด้วยรายละเอียดด้านความแข็งแรง การรับน้ำหนัก การฉีกขาด การรับแรงเบ่งตัว
การรั่วซึม ความหนาบาง ขนาด สี จำนวน น้ำหนักถุง รูปแบบและเทคนิคการพิมพ์ บรรจุภัณฑ์
และความสะอาด ความปลอดภัย ดังนั้นในทุกขั้นตอนจึงต้องมีการตรวจสอบคุณภาพอย่างสม่ำเสมอ
จึงจะได้ผลิตภัณฑ์ที่ตรงตามความต้องการของผู้บริโภคในต่างประเทศที่มีมาตรฐานที่สูง

การได้รับสิทธิประโยชน์จากการส่งเสริมการลงทุน

บริษัทฯได้รับสิทธิประโยชน์จาก คณะกรรมการส่งเสริมการลงทุน (BOI) สำหรับการผลิตถุงพลาสติก
ประเภท 6.12 การผลิตผลิตภัณฑ์พลาสติกหรือเคลือบด้วยพลาสติก ตามบัตรส่งเสริมการลงทุน เลขที่
7010/2541 ลงวันที่ 10 เมษายน 2541 ซึ่งแก้ไขเพิ่มเติมโดยบัตรเลขที่ 4089/2543
(2-7010/2541) ลงวันที่ 27 ตุลาคม 2543 และตามบัตรส่งเสริมการลงทุน เลขที่ 2040
(2)/2547 ลงวันที่ 8 ธันวาคม 2547 ซึ่งบริษัทฯได้รับสิทธิและประโยชน์ที่สำคัญมีดังนี้

+-----------------------------------------+-------------+--------------+
| รายละ                                   | ฉบับที่ 1      | ฉบับที่ 2       |
| เอียดและสิทธิประโยชน์จากการบัตรส่งเสริมการลงทุน |             |              |
+-----------------------------------------+-------------+--------------+
| เลขที่บัตรส่งเสริมการลงทุน                    | เลขที่        | เลขที่         |
|                                         | 4089/2543   | 2044(2)/2547 |
|                                         | (2          |              |
|                                         | -7010/2541) |              |
+-----------------------------------------+-------------+--------------+
| ได้รับยกเว้นภาษีเงินได้นิติบุคคลสำหรับก           | 5,100 ตัน/ปี  | 30,000 ตัน/ปี  |
| ำไรสุทธิจากการประกอบกิจการผลิตบรรจุภัณฑ์พลาสติก |             |              |
| หรือเคลือบด้วยพลาสติกโ                      | เป็นเวลา 8 ปี | เป็นเวลา 8 ปี  |
| ดยมีกำลังการผลิตตามบัตรส่งเสริมการลงทุนเป็นเวลา | ตั้งแต่16      | ตั้งแต่ 5       |
| 8 ปี นับตั้งแต่วันที่เริ่มมีรายได้จากการประกอบกิจการ | ก.ค.41      | เม.ย.47      |
| รวมทั้งสามารถนำผลขาดทุนใ                   |             |              |
| นระหว่างเวลานั้นไปหักออกจากกำไรสุทธิที่เกิดขึ้นภาย |             | เงื่อนไข:      |
| หลังระยะเวลาที่รับยกเว้นภาษีเงินได้นิติบุคคลมีกำหนด |             | เพิ่มทุนจดทะเบีย |
| 5 ปีนับแต่วันที่พ้นกำหนดเวลานั้น                 |             | นเป็นไม่น้อยกว่า |
|                                         |             | 120 ล้านบาท   |
|                                         |             | ภายในวันที่ 31  |
|                                         |             | ธ.ค.50       |
+-----------------------------------------+-------------+--------------+
| ได้รับอนุญาตให้หักค่าขนส่ง ค่าไฟฟ้า และค่าน้ำประปา | เป็นเวลา 10  | เป็นเวลา 10 ปี |
| 2 เท่าของค่าใช้จ่าย                         | ปี ตั้งแต่วันที่16 | ตั้งแต่วันที่ 5    |
|                                         | ก.ค.41      | เม.ย.47      |
+-----------------------------------------+-------------+--------------+
| ได้รับยกเว้นอากรขาเข้าสำหรับวัตถุดิบ            | เป็นเวลา 5 ปี | เป็นเวลา 5 ปี  |
| และวัสดุจำเป็นที่ต้องนำเข                     | ตั้งแต่วันที่16   | ตั้งแต่วันที่ 5    |
| ้ามาจากต่างประเทศเพื่อใช้ในการผลิตเพื่อการส่งออก | ก.ค.41      | เม.ย.47      |
+-----------------------------------------+-------------+--------------+
| ได้รับยกเว้นอากรขาเข้าสำหร                  | เป็นเวลา 5 ปี | เป็นเวลา 5 ปี  |
| ับของที่ผู้ได้รับการส่งเสริมนำเข้ามาเพื่อส่งกลับออกไป | ตั้งแต่วันที่16   | ตั้งแต่วันที่ 5    |
|                                         | ก.ค.41      | เม.ย.47      |
+-----------------------------------------+-------------+--------------+
| ได้รับลดหย่อนภาษีเงินได้นิติบุคค                 | เป็นเวลา 5   | เป็นเวลา 5    |
| ลสำหรับกำไรสุทธิที่ได้รับจากการลงทุนในอัตราร้อยละ | ปีน          | ปีนับจากวันที่พ้นก |
| 50 ของอัตราปกติ                           | ับจากวันที่พ้นกำ | ำหนดระยะเวลา |
|                                         | หนดระยะเวลา | 8            |
|                                         | 8           | ปีที่ได้รับการย   |
|                                         | ปีที่ได้รับการยก | กเว้นภาษีเงินได้ |
|                                         | เว้นภาษีเงินได้ |              |
+-----------------------------------------+-------------+--------------+
| ได้รับอนุญาตให้หักเงินลงทุนในการติดตั้ง           | ร้อยละ 25    | ร้อยละ 25     |
| หรือก่อสร้างสิ่งอำนวยความสะดวก               | ของเงินลงทุน  | ของเงินล      |
|                                         | นอกเหนือไปจา | งทุนนอกเหนือไป |
|                                         | กการหักค่าเสื่อ | จากการหักค่าเส |
|                                         | มตามราคาปกติ | ื่อมตามราคาปกติ |
+-----------------------------------------+-------------+--------------+
| ได้รับยกเว้นไม่ต้องนำเงินปันผล                 | ได้รับยกเว้น   | ได้รับยกเว้น    |
| จากกิจการที่ได้รับการส่งเสริมการลงทุนไปรวมคำนวณ |             |              |
| เพื่อเสียภาษีเงินได้ตล                        |             |              |
| อดระยะเวลาที่บริษัทฯได้รับยกเว้นภาษีเงินได้นิติบุคคล |             |              |
+-----------------------------------------+-------------+--------------+
| ได้รับอนุญาตให้นำเงินเข้าหรือส่ง                | ได้รับอนุญาต   | ได้รับอนุญาต    |
| เงินออกนอกราชอาณาจักรเป็นเงินตราต่างประเทศได้ |             |              |
| ในฐานะที่เป็นกิจการที่ได้รับการส่งเสริมการลงทุน    |             |              |
| บริษัทฯต้องปฏิบัติตามเงื่อนไขและข้อกำหนดต่าง      |             |              |
+-----------------------------------------+-------------+--------------+

+-----------------------------------------------------------------------+
| 3.2 การตลาดและภาวะการแข่งขัน                                            |
+-----------------------------------------------------------------------+

3.2.1 กลยุทธ์การแข่งขัน

อุตสาหกรรมถุงพลาสติกเป็นอุตสาหกรรมที่มีการเติบโตอย่างต่อเนื่อง
จากความต้องการใช้ถุงพลาสติกในชีวิตประจำวันและใช้ถุงพลาสติกเพื่อทดแทนบรรจุภัณฑ์หรือผลิตภัณฑ์ประเภทอื่นๆ
เนื่องจากคุณสมบัติและประโยชน์ใช้สอยที่หลากหลายและเมื่อเปรียบเทียบกับราคาของบรรจุภัณฑ์พลาสติกมีราคาต่อหน่วยที่ต่ำ
สามารถแข่งขันกับบรรจุภัณฑ์อื่นๆได้เป็นอย่างดี
โดยระดับการขยายตัวของอุตสาหกรรมถุงพลาสติกนั้นจะสอดคล้องกับภาวะเศรษฐกิจของประเทศนั้นๆเป็นหลัก
เช่น หากประเทศมีอัตราการขยายตัวด้านเศรษฐกิจเพิ่มขึ้น
ก็จะทำให้ประชากรมีความต้องการบริโภคผลิตภัณฑ์ถุงพลาสติกเพิ่มมากขึ้น

จากการที่บริษัทฯมีภาพลักษณ์ที่ดี เป็นที่รู้จักและยอมรับในระดับสากล
รวมถึงเป็นที่สนใจของลูกค้ารายใหม่ที่ต้องการสั่งซื้อสินค้ากลุ่มที่บริษัทฯผลิตมากขึ้น
ส่งผลให้ยอดขายของบริษัทฯเติบโตอย่างก้าวกระโดดโดยเฉพาะในช่วง 2-3 ปีที่ผ่านมา
ทั้งหมดนี้เป็นผลมาจากความได้เปรียบในหลายด้านและกลยุทธ์ในการดำเนินงานของบริษัทฯ
ที่ส่งผลให้สามารถแข่งขันกับผู้ผลิตรายต่างๆทั้งในประเทศและต่างประเทศ ดังต่อไปนี้

1)  กำลังการผลิต และรูปแบบผลิตภัณฑ์

บริษัทฯมุ่งเน้นการจัดเตรียมกำลังการผลิตที่เพียงพอในหลากหลายกลุ่มผลิตภัณฑ์
เพื่อรองรับคำสั่งซื้อของลูกค้าที่เพิ่มขึ้นอย่างต่อเนื่อง โดยลูกค้าจะมีความมั่นใจต่อบริษัท
หากบริษัทมีกำลังการผลิตที่เพียงพอ ด้วยการเพิ่มปริมาณสินค้าได้อย่างรวดเร็ว
ทั้งนี้บริษัทฯจะเลือกลงทุนในเครื่องจักรที่ทันสมัยและมีประสิทธิภาพสูง
ประกอบกับการให้ความสำคัญในปรับปรุงเครื่องจักรและการจัดวางสายการผลิตให้อยู่ในลักษณะแบบต่อเนื่อง
(Continuous Line) เพื่อประสิทธิภาพสูงสุดในการผลิต
ซึ่งจะส่งผลให้บริษัทฯมีต้นทุนการผลิตต่อหน่วยในอัตราที่ต่ำจากการประหยัดต่อขนาด (Economy of
Scales) และเป็นการลดการพึ่งพิงแรงงานจากคนอย่างมีนัยสำคัญอีกด้วย

นอกจากนี้
บริษัทฯยังมุ่งเน้นพัฒนารูปแบบผลิตภัณฑ์ให้มีความแปลกใหม่และทันต่อการเปลี่ยนแปลงของตลาด
รวมไปถึงผลิตภัณฑ์ที่มีคุณสมบัติหรือคุณภาพพิเศษ
เพื่อรองรับความต้องการของลูกค้าที่หลากหลายและมีการเปลี่ยนแปลงอยู่ตลอดเวลา ทั้งนี้
ผลิตภัณฑ์ถุงพลาสติกของบริษัทฯส่วนมากจัดอยู่ในกลุ่มสินค้าพิเศษเฉพาะ (Specialty Products)
และสินค้าคุณภาพสูง ดังเช่น ถุงซิปชนิดปิด-เปิดในตัว ที่มีคุณสมบัติพิเศษรวมทั้งมีงานพิมพ์ที่ซับซ้อน
ถุงใส่ผักผลไม้ที่มีข้อกำหนดเฉพาะ ถุงใส่ขยะที่มีลวดลายและมีกลิ่นหอม เป็นต้น
ด้วยกำลังการผลิตสำหรับผลิตภัณฑ์ที่หลากหลายและการมุ่งมั่นพัฒนารูปแบบและคุณภาพของผลิตภัณฑ์
ส่งผลให้บริษัทฯมีความสามารถในการแข่งขันกับคู่แข่งในตลาดโลกได้อย่างแข็งแกร่ง

2)  ต้นทุนผลิตภัณฑ์

ด้วยระบบการผลิตที่ต่อเนื่องและการใช้เครื่องจักรที่ทันสมัย
ประกอบกับทีมผู้บริหารและบุคลากรที่มีทักษะและประสบการณ์อันยาวนานในธุรกิจถุงพลาสติก
ส่งผลให้บริษัทฯมีกระบวนการผลิตที่มีประสิทธิภาพ
ในขณะที่ใช้คนงานจำนวนน้อยในกระบวนการผลิตเมื่อเปรียบเทียบกับผู้ประกอบการรายอื่นในอุตสาหกรรมเดียวกัน
อีกทั้ง บริษัทฯยังมีนโยบายการบริหารต้นทุนที่รัดกุมและมีการพัฒนาอย่างต่อเนื่อง
ทำให้บริษัทฯมีต้นทุนการผลิตที่ต่ำและมีความยืดหยุ่นในการกำหนดราคาสินค้าสูง

บริษัทฯมีศักยภาพในการปรับปรุงดัดแปลงเครื่องจักรที่สั่งซื้อจากต่างประเทศให้เข้ากับการใช้งานและสภาพภูมิอากาศในประเทศไทย
สามารถบำรุงรักษาเมื่อเครื่องจักรเกิดการชำรุดเสียหาย
และยังสามารถออกแบบพัฒนาเครื่องจักรขึ้นเองโดยอาศัยเทคโนโลยีที่ไม่ซับซ้อน ไม่มีค่าลิขสิทธิ์
และเป็นที่ยอมรับในอุตสาหกรรม
ทำให้บริษัทฯสามารถลดต้นทุนในการส่งเครื่องจักรไปซ่อมภายนอกและทำให้กระบวนการผลิตไม่หยุดชะงักเมื่อมีปัญหาเกิดขึ้นกับเครื่องจักร
ส่งผลให้บริษัทฯมีต้นทุนการผลิตที่ต่ำ และมีต้นทุนการผลิตต่อหน่วยที่สามารถแข่งขันในอุตสาหกรรมได้

นอกจากนี้ บริษัทฯมีนโยบายการบริหารต้นทุนผลิตภัณฑ์ให้ได้ต้นทุนที่ต่ำ
โดยมุ่งเน้นการปรับปรุงการทำงานให้มีประสิทธิภาพอยู่เสมอ
การใช้ประโยชน์จากเครื่องจักรให้ได้สูงสุดและการผลิตที่ถูกต้องตามแบบที่ได้วางไว้
เพื่อให้เกิดการสูญเสียในแต่ละขั้นตอนการผลิตต่ำที่สุด
สำหรับผลิตภัณฑ์บางประเภทที่ไม่ได้ใช้วัตถุดิบใหม่ (Virgin Grade) เช่น ถุงขยะประเภทต่างๆ
ทางบริษัทฯจะนำเศษจากการผลิตมาใช้เป็นวัตถุดิบในการผลิตอีกครั้ง
เพื่อเป็นการสร้างมูลค่าเพิ่มให้แก่เศษวัตถุดิบจากการผลิต
ประกอบกับนโยบายที่มุ่งหาแหล่งวัตถุดิบและอะไหล่เครื่องจักรทั้งจากแหล่งเดิมและแหล่งใหม่ๆที่ได้มาตรฐานและมีราคาต่ำ
ขณะเดียวกันก็รักษาความสัมพันธ์ที่ดีกับผู้ขายแต่ละราย
เพื่อการเจรจาเงื่อนไขในการซื้อขายและระยะเวลาจ่ายเงินที่ดี

3)  คุณภาพของผลิตภัณฑ์และบริการ

บริษัทฯมีการจัดทำรายงานการผลิตและรายงานคุณภาพโดยสรุปให้กับลูกค้าเป็นรายวัน
และมีหน่วยงานและกระบวนการตรวจสอบคุณภาพ (Quality Control : QC)
เพื่อควบคุมการผลิต ตรวจสอบคุณภาพวัตถุดิบ และสินค้าสำเร็จรูปโดยละเอียด
บริษัทฯได้จัดสร้างห้องตรวจวิเคราะห์และเครื่องมือ
เพื่อการตรวจวิเคราะห์คุณภาพอย่างมีประสิทธิภาพ ตั้งแต่คุณภาพของวัตถุดิบ สินค้าสำเร็จรูปที่ผลิต
รวมไปถึงบรรจุภัณฑ์
เพื่อให้เป็นไปตามคุณภาพที่ลูกค้ากำหนดและก่อให้เกิดความมั่นใจสูงสุดถึงคุณภาพและมาตรฐานของผลิตภัณฑ์ที่ได้รับ

นอกจากนี้ บริษัทฯยังมีกระบวนการผลิตที่ได้มาตรฐานสากล
ซึ่งได้รับการรับรองระบบบริหารงานคุณภาพตามมาตรฐาน ISO 9001 : 2000
จากสถาบันมาตรฐานไอเอสโอ MASCI สำหรับขอบข่ายการออกแบบและการพัฒนา
รวมถึงการผลิตถุงพลาสติกที่ทำจากวัตถุดิบชนิดโพลีเอธิลีน การรับรองมาตรฐานการผลิต BRC
Global Standard - Consumer Product จาก British Retail Consortium
ประเทศอังกฤษ และการรับรอง Orthodox Union จาก Union of Orthodox Jewish
Congregations of America รับรองผลิตภัณฑ์ของบริษัทฯว่าได้มาตรฐาน Kosher
เพื่อการส่งออกผลิตภัณฑ์ไปยังกลุ่มลูกค้าเชื้อสายยิว

บริษัทฯอยู่ระหว่างการติดตั้งระบบคอมพิวเตอร์แบบ MRP (Material Requirement Planning)
ซึ่งคาดว่าจะแล้วเสร็จภายในปี 2549 ระบบ MRP นี้จะช่วยให้บริษัทฯสามารถรับทราบข้อมูลการผลิต
รวมถึงข้อมูลเชิงคุณภาพของสินค้าตั้งแต่เริ่มต้นผลิตตามคำสั่งซื้อ จนถึงการมอบสินค้าให้กับลูกค้า
โดยจะมีการจัดทำรายงานส่งไปยังทุกส่วนงานที่เกี่ยวข้องตลอดเวลาที่สินค้าอยู่ในสายการผลิต
ซึ่งที่ผ่านมาบริษัทฯจะพึงการทำงานของพนักงานในแต่ละส่วนงานเป็นหลัก
ระบบใหม่ดังกล่าวนี้ทำให้บริษัทฯได้รับทราบข้อมูลตั้งแต่แผนการสั่งซื้อวัตถุดิบ ต้นทุนการผลิต
รวมถึงข้อมูลเชิงลึกเกี่ยวกับการผลิตของสินค้าที่แม่นยำและรวดเร็ว
ส่งผลให้บริษัทฯสามารถเพิ่มประสิทธิภาพในการบริหารจัดการกระบวนการผลิต
การตรวจสอบคุณภาพสินค้า
รวมถึงการจัดส่งและให้บริการข้อมูลสินค้าและการผลิตแก่ลูกค้าของบริษัทฯได้เป็นอย่างดี นอกจากนี้
กรณีที่ผลิตภัณฑ์ที่จัดส่งไปมีข้อบกพร่อง
ทางบริษัทฯก็สามารถตรวจสอบย้อนกลับไปยังเฉพาะผลิตภัณฑ์รุ่นที่มีปัญหาได้อย่างถูกต้องโดยไม่ต้องส่งคืนสินค้าทั้งหมด
(Traceability)

ทั้งนี้ บริษัทฯมีนโยบายที่จะดูแลพัฒนาและปรับปรุงกระบวนการผลิต เครื่องจักร
รวมถึงบุคลากรอย่างต่อเนื่อง เพื่อให้สามารถรักษาความเป็นผู้นำด้านคุณภาพของผลิตภัณฑ์
บริษัทฯยังได้ให้ความสำคัญอย่างยิ่งกับการให้บริการ
โดยเฉพาะการส่งมอบสินค้าให้ถึงมือลูกค้าให้ตรงตามกำหนดเวลาและการบริการหลังการขาย
ซึ่งรวมถึงการให้คำปรึกษาในเรื่องการออกแบบและกระบวนการผลิต
ตลอดจนการสำรวจความพึงพอใจและรับฟังความคิดเห็นของลูกค้า
เพื่อนำมาปรับปรุงแก้ไขข้อบกพร่องของผลิตภัณฑ์และบริการ
ทั้งนี้บริษัทฯได้มีการกำหนดนโยบายคุณภาพที่ว่า

“เพื่อให้ลูกค้ามีความพึงพอใจสูงสุด บริษัท มัลติแบกซ์ จำกัด (มหาชน)
มุ่งมั่นผลิตถุงพลาสติกทุกประเภทให้มีคุณภาพ ตามมาตรฐานสากล ส่งมอบทันเวลา
และพัฒนาอย่างต่อเนื่อง โดยเฉพาะถุงพลาสติกบรรจุอาหาร ต้องถูกสุขลักษณะ
และปลอดภัยต่อผู้บริโภค”

นอกจากนี้ ในปี 2549
บริษัทฯได้ก่อสร้างคลังสินค้าเพื่อเป็นการเพิ่มความสามารถในการบริการเกี่ยวกับการบริหารจัดการสินค้าคงเหลือให้แก่ลูกค้า
เนื่องจากลูกค้าในหลายประเทศมีค่าใช้จ่ายในการจัดเก็บสินค้าที่สูงกว่าในประเทศไทย
บริการการบริหารจัดการสินค้าคงเหลือดังกล่าวนี้
จึงนับเป็นการเพิ่มมูลค่าการบริการที่ดีและสร้างความพึงพอใจให้แก่ลูกค้าเป็นอย่างมาก

4)  การเจรจาต่อรองราคากับลูกค้า

จากความได้เปรียบด้านประสิทธิภาพการผลิต คุณภาพและรูปแบบของผลิตภัณฑ์
รวมถึงต้นทุนการผลิตที่ต่ำของบริษัทฯ
ส่งผลให้บริษัทฯสามารถที่จะเสนอขายผลิตภัณฑ์ในราคาขายที่แข่งขันได้ในระดับสากล
ประกอบกับการที่บริษัทฯได้ทำสัญญาซื้อขายกับลูกค้ารายสำคัญๆ
ซึ่งสัญญาฯมีการกำหนดโครงสร้างราคาในการคำนวณราคาซื้อขายไว้อย่างชัดเจน
โดยราคาจะแปรผันตามตัวแปรที่ได้กำหนดไว้ อาทิเช่น ราคาวัตถุดิบอ้างอิง และอัตราแลกเปลี่ยน
เป็นต้น (ดูรายละเอียดของสัญญาซื้อขายในหัวข้อ 3.4 สัญญาสำคัญที่เกี่ยวข้องในการดำเนินธุรกิจ)
บริษัทฯจึงมีความยืดหยุ่นการกำหนดราคาขายในระดับหนึ่ง อย่างไรก็ตาม
บริษัทฯมีนโยบายที่จะมุ่งเน้นการพัฒนาผลิตภัณฑ์ใหม่ๆที่มีกำไรต่อหน่วยสูง
ตลอดจนมุ่งเน้นการทำตลาดกับลูกค้ารายใหม่ในตลาดใหม่ๆที่ยังมีคู่แข่งน้อยราย
และเริ่มติดต่อทำการตลาดกับลูกค้าที่เป็นผู้ใช้ผลิตภัณฑ์โดยตรงโดยไม่ผ่านตัวแทนจัดจำหน่าย อนึ่ง
บริษัทฯมีนโยบายและแนวทางการดำเนินงานที่ชัดเจนเกี่ยวกับราคาผลิตภัณฑ์
โดยบริษัทฯไม่มุ่งเน้นการแข่งขันด้านราคาและไม่มีนโยบายตัดราคาสินค้าแต่อย่างใด

5)  สถานที่ตั้ง

โรงงานทั้ง 3 โรงของบริษัทฯตั้งอยู่ในเขตอุตสาหกรรมเพื่อการส่งออก (Export Processing
Zone) นิคมอุตสาหกรรมแหลมฉบัง เลขที่ 211, 211/1 และ 211/8 หมู่3 ตำบลทุ่งสุขลา
อำเภอศรีราชา จังหวัดชลบุรี 20230 ซึ่งได้รับสิทธิประโยชน์ทางภาษีศุลกากร
โดยไม่ต้องวางเงินค้ำประกันสำหรับวัตถุดิบ การยกเว้นภาษีนำเข้าของเครื่องจักรและวัตถุดิบ
และภาษีมูลค่าเพิ่มในด้านเครื่องจักร และปัจจัยการผลิตต่างๆ นอกจากนี้
สถานที่ตั้งโรงงานยังอยู่ใกล้กับผู้ผลิตวัตถุดิบหลักหลายราย และใกล้กับท่าเรือแหลมฉบัง
ซึ่งช่วยประหยัดเวลาและค่าใช้จ่ายในการจัดส่งและจัดเก็บวัตถุดิบ
ส่งผลให้บริษัทฯมีต้นทุนที่ได้เปรียบในการส่งสินค้าออกไปยังต่างประเทศและสามารถแข่งขันได้ในระดับสากล

2.  ลักษณะลูกค้าและช่องทางการจำหน่ายผลิตภัณฑ์

ลักษณะลูกค้า

ผลิตภัณฑ์ทั้งหมดของบริษัทฯเป็นการผลิตตามคำสั่งของลูกค้า (Made to Order)
เพื่อการส่งออกไปยังตลาดในต่างประเทศ
ซึ่งโดยส่วนใหญ่บริษัทฯจะรับผิดชอบในการจัดส่งสินค้ารวมถึงค่าขนส่งสินค้าจนถึงท่าเรือ
ส่วนลูกค้าจะเป็นผู้รับผิดชอบสินค้าและค่าระวางเรือจากท่าเรือจนถึงมือลูกค้า ทั้งนี้
ลูกค้าของบริษัทฯแบ่งได้เป็น 3 กลุ่มใหญ่ๆ ดังนี้

1)  ผู้ผลิตและจัดจำหน่ายถุงพลาสติกภายใต้ตราสินค้าของตนเอง (Manufacturers under
    Their Own Brands)

ลูกค้ากลุ่มนี้จะเป็นบริษัทฯที่ผลิตและจำหน่ายถุงพลาสติกของตนเองซึ่งมีชื่อเสียงระดับโลก (Global
Brand) มีการประกอบการมานานในหลายประเทศ
ลูกค้ากลุ่มนี้จะทำสัญญาซื้อขายระยะยาวเพื่อสั่งซื้อสินค้าที่ผลิตภายใต้ตราสินค้าของตนเองเข้าไปจำหน่ายตามร้านค้าหรือห้างสรรพสินค้าในตลาดประเทศนั้นๆ

2)  ผู้ผลิตและนำเข้าถุงพลาสติกให้กับร้านค้าปลีกขนาดใหญ่ประเภทดิสเคาน์สโตร์ ซูเปอร์มาร์เก็ต
    (Manufacturers / Importers for Stores)

ลูกค้ากลุ่มนี้มีการผลิตอยู่บ้างในปัจจุบัน
แต่เปลี่ยนตัวเองจากบริษัทผู้ผลิตมาเป็นผู้นำเข้าให้กับร้านค้าปลีกขนาดใหญ่ประเภทดิสเคาน์สโตร์
ซูเปอร์มาร์เก็ต อาทิ เทสโก้ โลตัส และคาร์ฟูร์ เป็นต้น ซึ่งจะเป็นสินค้าประเภท House Brand
เพื่อนำไปวางขายบนชั้นวางสินค้า โดยลูกค้ากลุ่มนี้จะซื้อผลิตภัณฑ์ที่ทำมาจาก HDPE เป็นส่วนใหญ่
โดยจะมีลูกค้าหนึ่งรายที่มีสัญญาขายระยะยาวกับบริษัทฯ
และร้านค้าปลีกซึ่งจะใช้ถุงที่มีตราของร้านนั้นๆ (House Brand / Private Brand)

3)  ผู้ค้าส่ง (Wholesalers / Distributors)

บริษัทฯได้ทำการขยายตลาดผ่านผู้ค้าส่งหรือตัวแทนจำหน่ายไปสู่ลูกค้าในต่างประเทศ
โดยเฉพาะในกลุ่มเกษตรกรที่ผลิตและจำหน่ายพืชไร่ จำพวกผักผลไม้
เนื่องจากมีความต้องการใช้ถุงพลาสติกเพื่อการบรรจุและถนอมผลผลิตในระดับสูง ทั้งนี้
ตัวแทนจำหน่ายของบริษัทฯยังทำหน้าที่ในการร่วมออกแบบและพัฒนาผลิตภัณฑ์
รวมถึงการทำตลาดและจัดจำหน่ายสินค้า ทั้งนี้ ลูกค้ากลุ่มนี้จะซื้อผลิตภัณฑ์ถุงพลาสติกที่ทำจาก LDPE
เป็นส่วนใหญ่

รายได้จากการขายของบริษัทฯ แยกตามกลุ่มลูกค้า

  ----------------------------------------- -------- -------- ---------- -------- ---------- --------
  กลุ่มลูกค้า                                   ปี 2547            ปี 2548              ปี 2549     

                                            ล้านบาท   ร้อยละ    ล้านบาท     ร้อยละ    ล้านบาท     ร้อยละ

  1. ผู้ผลิตและจัดจำหน่ายถุง                      324.33   39.68    715.14     53.92    836.99     61.99
  พลาสติกภายใต้ตราสินค้าตนเอง                                                                    

  2.                                        334.41   40.92    402.31     30.34    397.56     29.45
  ผู้ผลิตและนำเข้าถุงพลาสติกให้กับร้านค้าปลีกขนาดใหญ่                                                    

  3. ผู้ค้าส่ง                                  158.52   19.40    208.71     15.74    115.59     8.56

  รวมรายได้จากการขาย                         817.26   100.00   1,326.16   100.00   1,350.14   100.00
  ----------------------------------------- -------- -------- ---------- -------- ---------- --------

จากตารางยอดขายของบริษัทฯแยกตามกลุ่มลูกค้าข้างต้น
จะเห็นว่าบริษัทฯมีสัดส่วนยอดขายจากลูกค้ากลุ่มที่เป็นผู้ผลิตถุงพลาสติกและจัดจำหน่ายภายใต้ตราสินค้าของตนเองเพิ่มสูงขึ้นอย่างต่อเนื่อง
จากร้อยละ 39.68 ในปี 2547 เป็นร้อยละ 53.92 และร้อยละ 61.99 ในปี 2548 และปี 2549
ตามลำดับ ทั้งนี้ เนื่องจากลูกค้ารายใหญ่ของบริษัทฯในปี 2547 และ 2548
ซึ่งมียอดสั่งซื้อในสัดส่วนที่สูงตั้งแต่ปี 2547 เป็นต้นมา
จัดอยู่ในกลุ่มผู้ผลิตถุงพลาสติกและจัดจำหน่ายภายใต้ตราสินค้าของตนเองนี้ด้วย

  --------------------------- -------- -------- ---------- -------- ---------- --------
                              ปี 2547            ปี 2548              ปี 2549     

  จำนวนลูกค้ารายใหญ่             2 ราย             1 ราย               1 ราย      

                              ล้านบาท   ร้อยละ    ล้านบาท     ร้อยละ    ล้านบาท     ร้อยละ

  รวมรายได้จากลูกค้ารายใหญ่       602.10   73.67    696.44     52.52    686.43     50.84

  เทียบกับรายได้จากการขายทั้งหมด   817.26   100.00   1,326.16   100.00   1,350.14   100.00
  --------------------------- -------- -------- ---------- -------- ---------- --------

จากตารางข้างต้นแสดงให้เห็นว่า
บริษัทฯจำหน่ายถุงพลาสติกให้แก่ลูกค้ารายใหญ่ที่มียอดขายเกินกว่าร้อยละ 30
ของรายได้รวมเป็นจำนวนเงิน 602.10 ล้านบาท 696.44 ล้านบาท และ 686.43 ล้านบาท ในปี
2547 จนถึงปี 2549 ตามลำดับ หรือคิดเป็นสัดส่วนร้อยละ 73.67 ร้อยละ 52.52 และร้อยละ
50.84 ของรายได้จากการขาย

ในช่วง 3 ปีที่ผ่านมา บริษัทฯมีการพึ่งพิงลูกค้ารายใหญ่ที่มียอดขายเกินกว่าร้อยละ 30 ของรายได้
จำนวน 2 รายในปี 2547 สำหรับปี 2548 และปี 2549 นั้น บริษัทฯมีลูกค้ารายใหญ่เพียงรายเดียว
เนื่องจากการที่ลูกค้ารายใหญ่ดังกล่าว ได้เพิ่มคำสั่งซื้อจำนวนมากขึ้นจากปี 2547
ประกอบกับการที่บริษัทฯมียอดขายจากลูกค้ารายใหม่หลายรายเพิ่มมากขึ้น
ทำให้สัดส่วนยอดขายของลูกค้ารายใหญ่ 1 ราย ในปี 2547 ลดลงต่ำกว่าร้อยละ 30
เมื่อเทียบกับรายได้จากการขายทั้งหมดในปี 2547 ขณะที่ยอดขายแก่ลูกค้ารายใหญ่ดังกล่าาว
มิได้มีมูลค่าและปริมาณลดลงจากยอดขายในปี 2547 แต่อย่างใด ลูกค้ารายใหญ่ในปี 2549
มีสัดส่วนเท่ากับร้อยละ 50.84 ของรายได้จากการขายทั้งหมด

โดยลูกค้ารายใหญ่รายดังกล่าวนั้น ประกอบด้วย 4 บริษัท แต่มีกลุ่มผู้ถือหุ้นใหญ่กลุ่มเดียวกัน
แต่มีสถานที่ตั้งรวมถึงนโยบายและทีมบริหารที่เป็นอิสระจากกัน ที่ผ่านมา
บริษัทฯได้เล็งเห็นถึงความเสี่ยงในการพึ่งพิงลูกค้ารายใหญ่
และมีนโยบายในการเพิ่มรายได้จากลูกค้ารายปัจจุบันและรายใหม่ๆ
เพื่อเป็นการลดการพึ่งพิงจากกลุ่มลูกค้ารายใหญ่ลง
ขณะที่ปริมาณและยอดขายของลูกค้ารายใหญ่ข้างต้นไม่ได้ลดลงแต่อย่างใด

ตารางแสดงยอดขายลูกค้ารายใหญ่แยกตามบริษัทย่อย

  --------------------------- ---------------- -------- -------- ---------- -------- ---------- --------
  ลูกค้ารายใหญ่                  สถานที่ตั้ง/ประเทศ   ปี 2547            ปี 2548              ปี 2549     

                                               ล้านบาท   ร้อยละ    ล้านบาท     ร้อยละ    ล้านบาท     ร้อยละ

  ลูกค้ารายที่ 1.1*               สหรัฐอเมริกา       126.67   15.50    505.46     38.12    418.08     30.97

  ลูกค้ารายที่ 1.2*               แคนาดา           69.35    8.49     89.69      6.76     94.13      6.97

  ลูกค้ารายที่ 1.3*               ออสเตรเลีย        53.64    6.56     92.59      6.98     111.31     8.24

  ลูกค้ารายที่ 1.4*               อื่นๆ              0.46     0.06     8.71       0.66     40.18      2.98

  รวมรายได้จากลูกค้าข้างต้นทั้งหมด                    250.13   30.61    696.44     52.52    686.43     50.84

  เทียบกับรายได้จากการขายทั้งหมด                    817.26   100.00   1,326.16   100.00   1,350.14   100.00
  --------------------------- ---------------- -------- -------- ---------- -------- ---------- --------

หมายเหตุ: *ลูกค้าที่มีกลุ่มผู้ถือหุ้นใหญ่กลุ่มเดียวกัน

ช่องทางการจัดจำหน่าย

1. การติดต่อโดยตรงกับลูกค้า
เนื่องจากผู้บริหารของบริษัทฯหลายท่านเป็นผู้ที่มีความเชี่ยวชาญและทำงานอยู่ในวงการธุรกิจผลิตถุงพลาสติกมายาวนานกว่า
20 ปี ช่วยให้บริษัทฯมีความคุ้นเคยกับผู้ผลิตและผู้จำหน่ายถุงพลาสติกขนาดใหญ่เป็นอย่างดี
และเข้าใจถึงความต้องการของผู้ผลิตเหล่านี้ที่ต้องการจะย้ายฐานการผลิตหรือสั่งซื้อผลิตภัณฑ์บางชนิดแทนการผลิตเอง
เนื่องจากต้นทุนการผลิตเพิ่มสูงขึ้น

บริษัทฯได้ทำการติดต่อตรงกับลูกค้าเหล่านี้เพื่อทำการแนะนำบริษัทฯ
ทั้งด้านความสามารถในการผลิตและการบริการ รวมถึงราคาโดยประมาณที่บริษัทฯสามารถผลิตให้ได้
ซึ่งต้องใช้เวลาและหลากหลายขั้นตอนกว่าที่จะทำให้ลูกค้าขนาดใหญ่เหล่านี้ยอมรับและเชื่อถือ
จนกระทั่งทำการสั่งซื้อสินค้าจากบริษัทฯ
วิธีการเข้าถึงลูกค้าโดยตรงดังกล่าวประกอบกับความสัมพันธ์กับผู้บริหารของบริษัท
เป็นช่องทางการจัดจำหน่ายสำคัญสำหรับกลุ่มลูกค้าประเภทผู้ผลิตและจัดจำหน่ายภายใต้ตราสินค้าของตนเอง
และผู้ผลิตและนำเข้าถุงพลาสติกให้กับห้างสรรพสินค้าบางราย

สำหรับลูกค้าประเภทผู้ค้าส่ง
รวมถึงลูกค้าที่เป็นกลุ่มเกษตรกรซึ่งเป็นฐานลูกค้าสำหรับถุงใส่ผักและผลไม้ของบริษัทนั้น
บริษัทฯได้ใช้วิธีการติดต่อตรงไปยังลูกค้ากลุ่มเป้าหมาย
โดยบริษัทฯจะเดินทางไปกับผู้ค้าส่งเพื่อแนะนำบริษัทฯ
รวมถึงทำความรู้จักและรับฟังความต้องการของผู้ที่ใช้สินค้าโดยตรง หลังจากนั้น
บริษัทฯได้รวบรวมความคิดเห็นเหล่านั้นและร่วมกับผู้ค้าส่งในการพัฒนาผลิตภัณฑ์
เพื่อให้ผลิตภัณฑ์ของบริษัทฯสามารถตอบสนองความต้องการและได้รับการยอมรับในตัวสินค้าจากกลุ่มผู้ใช้ปลายทาง
สำหรับการจัดส่งสินค้าไปยังลูกค้ากลุ่มนี้ บริษัทฯจะทำการจัดส่งสินค้าผ่านผู้ค้าส่ง
โดยผู้ค้าส่งจะเป็นตัวกลางในการกระจายสินค้าไปให้ผู้ใช้ปลายทางอีกทอดหนึ่ง

2. การเข้าประมูลงาน
บริษัทฯมีช่องทางการจัดจำหน่ายสำหรับลูกค้าบางรายผ่านการยื่นซองประมูลราคาและการประมูลอิเล็คทรอนิค
(E-Auction)
โดยเฉพาะลูกค้าในกลุ่มผู้ผลิตและนำเข้าถุงพลาสติกให้กับห้างสรรพสินค้าที่นิยมใช้วิธีนี้ในการเลือกสั่งซื้อสินค้า
และส่วนมากจะเป็นสินค้าที่มีมูลค่าไม่สูง เช่น ถุงที่แจกฟรีในห้างสรรพสินค้า (Shopping Bag)
ถุงขยะบางประเภท ถุงอาหารบางประเภท เป็นต้น

3. การได้คำแนะนำจากลูกค้าเดิมและผู้ผลิตเครื่องจักรไปสู่ลูกค้ารายอื่นๆ
บริษัทฯยังมีช่องทางในการหาลูกค้าใหม่ผ่านการแนะนำจากฐานลูกค้าเดิมของบริษัทฯ
รวมถึงผู้ผลิตและจัดจำหน่ายเครื่องจักรถุงพลาสติกรายใหญ่
ซึ่งเป็นกลุ่มที่รับทราบและเชื่อถือในความสามารถในการผลิตและบริการที่ได้มาตรฐาน
รวมถึงความสามารถในการแข่งขันด้านราคาของบริษัทฯเป็นอย่างดี การแนะนำต่อจากบริษัทเหล่านี้
เป็นอีกหนึ่งช่องทางที่ช่วยให้บริษัทฯสามารถขยายฐานลูกค้าไปสู่ลูกค้ารายใหม่ๆและในตลาดใหม่ๆ

นอกจากการหาลูกค้าใหม่แล้ว บริษัทฯยังให้ความสำคัญอย่างมากในการรักษาฐานลูกค้าที่มีอยู่ไว้
โดยทีมผู้บริหารและเจ้าหน้าที่การตลาดของบริษัทฯจะเดินทางไปเยี่ยมเยียนลูกค้ารายต่างๆอย่างสม่ำเสมอ
เพื่อเป็นการรักษาความสัมพันธ์ที่ดีกับลูกค้า
พร้อมกับรับทราบปัญหาและความต้องการจากลูกค้าโดยตรงอีกด้วย

2.  ภาวะอุตสาหกรรม

อุตสาหกรรมบรรจุภัณฑ์ของโลก

จากรายงานการศึกษาอุตสาหกรรมบรรจุภัณฑ์ประเภทต่างๆของโลก
โดยไม่นับรวมบรรจุภัณฑ์ที่ผลิตจากกระดาษ สรุปได้ว่า
มูลค่าตลาดโดยรวมของบรรจุภัณฑ์ประเภทต่างๆของโลก
ยกเว้นบรรจุภัณฑ์ที่ผลิตจากกระดาษนั้นสูงกว่า 2 แสนล้านดอลลาร์สหรัฐ หรือกว่า 8 ล้านล้านบาท

ทั้งนี้ นักวิเคราะห์อุตสาหกรรมบรรจุภัณฑ์จากสถาบันวิจัยแห่งหนึ่งได้คาดการณ์ว่า
อุตสาหกรรมบรรจุภัณฑ์ของโลกจะเติบโตในอัตราประมาณร้อยละ 4 ถึง 4.5 ต่อปี
เทียบกับประมาณการผลิตภัณฑ์มวลรวมในประเทศ (GDP) ของโลกที่อยู่ที่ร้อยละ 3 ถึง 3.5 ทั้งนี้
ความต้องการบริโภคบรรจุภัณฑ์ประเภทต่างๆในชีวิตประจำวัน
มีแนวโน้มเพิ่มสูงขึ้นตามอัตราการขยายตัว และระดับการพัฒนาทางด้านเศรษฐกิจของแต่ละประเทศ
โดยภูมิภาคที่น่าจะมีอัตราการเติบโตในระดับที่สูง คือ
กลุ่มประเทศที่เศรษฐกิจมีการพัฒนาอย่างรวดเร็ว (Emerging Countries) อาทิเช่น บราซิล
อินเดีย และสาธารณรัฐประชาชนจีน และอุตสาหกรรมที่มีความต้องการใช้บรรจุภัณฑ์ประเภทต่างๆ
มากที่สุด ได้แก่ อุตสาหกรรมอาหาร ซึ่งคิดเป็นสัดส่วนประมาณร้อยละ 50
ของความต้องการใช้บรรจุภัณฑ์ทั้งหมด โดยความต้องการใช้บรรจุภัณฑ์ของโลกในปัจจุบันมีโครงสร้าง
ดังนี้

  ------------------------------------- -----------------------------------------------
  สัดส่วนความต้องการใช้บรรจุภัณฑ์แยกตามภูมิภาค   สัดส่วนความต้องการใช้บรรจุภัณฑ์แยกตามอุตสาหกรรมปลายน้ำ

  []                                    []
  ------------------------------------- -----------------------------------------------

ที่มา: Plastic Film - Freedonia Group

หากพิจารณาตามประเภทของบรรจุภัณฑ์จะพบว่า
บรรจุภัณฑ์ประเภทพลาสติกอ่อนซึ่งนับรวมถึงผลิตภัณฑ์ถุงพลาสติกประเภทต่างๆ
มีส่วนแบ่งตลาดอยู่ที่ประมาณร้อยละ 15 ของตลาดบรรจุภัณฑ์ทั้งหมดของโลก
แต่มีอัตราการเติบโตอยู่ที่ร้อยละ 5.5
ซึ่งอยู่ในระดับที่สูงกว่าค่าเฉลี่ยของอุตสาหกรรมบรรจุภัณฑ์โดยรวม
และสูงกว่าบรรจุภัณฑ์ประเภทกระดาษ โลหะ และแก้วที่เคยเป็นที่เป็นที่นิยมในสมัยก่อน
ดังแสดงในกราฟเปรียบเทียบอัตราการเติบโตของตลาดบรรจุภัณฑ์ประเภทต่างๆ

  -------------------------------------- ----------------------------------
  อัตราการเติบโตของตลาดบรรจุภัณฑ์ประเภทต่างๆ   ส่วนแบ่งตลาดแยกตามประเภทของบรรจุภัณฑ์

  []                                     []
  -------------------------------------- ----------------------------------

ที่มา: Flexible Packaging Association

จากข้อมูลอุตสาหกรรมบรรจุภัณฑ์ข้างต้นจะเห็นได้ว่า
อุตสาหกรรมบรรจุภัณฑ์พลาสติกมีบทบาทสำคัญยิ่งต่อการพัฒนาอุตสาหกรรมและเศรษฐกิจโลก
และยังมีความเชื่อมโยงกับอุตสาหกรรมอื่นๆ อีกเป็นจำนวนมาก
ไม่ว่าจะเป็นอุตสาหกรรมปิโตรเคมีที่ผลิตวัตถุดิบป้อนโรงงานผลิตเม็ดพลาสติก
อุตสาหกรรมผลิตภัณฑ์พลาสติกเป็นอุตสาหกรรมที่เชื่อมโยงระหว่างอุตสาหกรรมปิโตรเคมีขั้นปลาย
กับอุตสาหกรรมผลิตสินค้าอุปโภคบริโภค เช่น อุตสาหกรรมยานยนต์
อุตสาหกรรมไฟฟ้าและอิเลคโทรนิกส์ อุตสาหกรรมอาหาร เป็นต้น

การควบรวมกิจการในอุตสาหกรรมบรรจุภัณฑ์ของโลก ปี 2543 - 2548

  -----------------------------------------------------------------------
  []

  -----------------------------------------------------------------------

ช่วงที่ผ่านมา อุตสาหกรรมบรรจุภัณฑ์ของโลกจัดเป็นอุตสาหกรรมที่มีการควบรวมกิจการ (Mergers
and Acquisitions : M&A) เกิดขึ้นจำนวนมากตลอดช่วงหลายปีที่ผ่านมา
เนื่องจากการเปลี่ยนแปลงของตลาดโดยรวมและการแข่งขันที่ทวีความรุนแรงขึ้น
จากข้อมูลจำนวนและมูลค่าของรายการที่แสดงในกราฟข้างต้น
แนวโน้มการควบรวมที่เกิดขึ้นนี้ส่งผลให้ผู้ประกอบการที่ยังคงอยู่
เป็นบริษัทระดับโลกที่มีขนาดใหญ่และมีความมั่นคงทางการเงินสูงขึ้นเรื่อยๆ

อุตสาหกรรมถุงพลาสติกในตลาดโลก

ภาวะอุตสาหกรรมถุงพลาสติกในตลาดโลกในช่วงที่ผ่านมามีอัตราการเติบโตอย่างต่อเนื่อง
และมีแนวโน้มการควบรวมกิจการภายในอุตสาหกรรมมาโดยตลอดเช่นเดียวกับอุตสาหกรรมบรรจุภัณฑ์ที่ได้กล่าวมาแล้วข้างต้น
ทั้งนี้
ผู้ผลิตและจัดจำหน่ายถุงพลาสติกในทวีปยุโรปและอเมริกาเหนือมีการควบรวมกิจการกันภายในอุตสาหกรรมเกิดขึ้นเป็นจำนวนมาก
เพื่อได้ประโยชน์จากการประหยัดต่อขนาด (Economy of Scales)
และเพิ่มความสามารถในการแข่งขันด้านราคา ปัจจุบัน
ในแต่ละตลาดจึงมีผู้ผลิตและจัดจำหน่ายรายใหญ่อยู่เพียงไม่กี่ราย
และในภาวะที่การแข่งขันโดยเฉพาะทางด้านราคาทวีความรุนแรงขึ้นเรื่อยๆ
เป็นเหตุให้ผู้ผลิตและจัดจำหน่ายถุงพลาสติกในทวีปยุโรปและอเมริกาเหนือบางส่วน
ต้องทำการปิดโรงงานของตัวเองลงและหันมาสั่งซื้อสินค้าจากผู้ผลิตถุงพลาสติกในแถบภูมิภาคเอเชียแทน
เนื่องจากมีต้นทุนเม็ดพลาสติกและต้นทุนแรงงานที่ต่ำกว่ามาก
ทำให้ต้นทุนการผลิตที่ได้เปรียบกว่าแม้ว่าจะมีต้นทุนในการขนส่งและนำเข้าเพิ่มขึ้น

ความต้องการถุงพลาสติกในตลาดโลก

ความต้องการถุงพลาสติกในตลาดโลกยังคงมีความต้องการใช้อยู่อย่างมากและมีการขยายตัวอย่างต่อเนื่อง
ดังจะเห็นได้จากแนวโน้มการบริโภคพลาสติกต่อประชากรมีแนวโน้มขยายตัวทั่วโลก
จากการที่พลาสติกได้เข้ามามีบทบาทในชีวิตประจำวันเพิ่มมากขึ้นและนำมาใช้แทนทรัพยากรธรรมชาติได้หลายอย่าง
เนื่องจากพลาสติกมีราคาถูก น้ำหนักเบา และสามารถนำมาใช้งานได้อย่างกว้างขวาง
โดยเฉพาะใช้เป็นบรรจุภัณฑ์รูปแบบต่างๆ ทั้งนี้
ปริมาณความต้องการใช้พลาสติกโพลีเอธิลีนที่เพิ่มขึ้นอย่างเห็นได้ชัดตามการพัฒนาทางด้านเศรษฐกิจของประเทศนั้นๆ
ซึ่งอาจใช้ผลิตภัณฑ์มวลรวมในประเทศ (GDP) ในการชี้วัด ดังแสดงในกราฟด้านล่างนี้

[]

ที่มา: Chemical Market Association, Inc. (CMAI) 2003

จากกราฟแนวโน้มปริมาณการบริโภคพลาสติกโพลีเอธิลีนข้างต้น
จะเห็นว่าตลาดสำคัญที่มีความต้องการใช้พลาสติกโพลีเอธิลีนในระดับที่สูง คือ
กลุ่มประเทศที่พัฒนาแล้ว อาทิ ประเทศในกลุ่มสหภาพยุโรป และสหรัฐอเมริกา

ตลาดสหรัฐอเมริกา ความต้องการใช้ถุงพลาสติกประเภทต่างๆในสหรัฐอเมริกามีมากกว่า 8
ล้านตันต่อปี และมีการขยายตัวร้อยละ 3 ถึง 5 ต่อปี ต่อเนื่องมาเป็นระยะเวลา 10 ปี
และจากการที่บริษัทฯได้สัมภาษณ์ผู้ประกอบการรายใหญ่ในตลาด
ทำให้คาดการณ์ได้ว่าความต้องการใช้ถุงพลาสติกในสหรัฐอเมริกาจะยังคงมีอัตราการขยายตัวที่ระดับร้อยละ
3 ถึง 5 ต่อปี ต่อเนื่องไปอีกอย่างน้อย 5 ปีข้างหน้า ปัจจุบัน
สหรัฐอเมริกาจัดเป็นตลาดนำเข้าถุงพลาสติกที่สำคัญและมีขนาดใหญ่อันดับหนึ่งของโลก

ตลาดในกลุ่มสหภาพยุโรป
ความต้องการใช้พลาสติกโพลีเอธิลีนของประเทศในกลุ่มสหภาพยุโรปเพิ่มขึ้นอย่างต่อเนื่องทุกปี
โดยขยายตัวประมาณร้อยละ 1.5 ถึง 4 ต่อปีขึ้นกับสภาวะเศรษฐกิจ
ปัจจุบันประชากรในภูมิภาคนี้มีการบริโภคพลาสติกโพลีเอธิลีนใหม่ (Virgin Grade) เฉลี่ยประมาณ
99 กิโลกรัมต่อคนต่อปี เพิ่มขึ้นประมาณร้อยละ 32 จากค่าเฉลี่ยประมาณ 75 กิโลกรัมต่อคนต่อปีในปี
2000 ตลาดในกลุ่มสหภาพยุโรปจึงนับเป็นตลาดใหญ่อันดับสองสำหรับถุงพลาสติกนำเข้า
รองจากตลาดสหรัฐอเมริกา

ตลาดออสเตรเลีย จากรายงานของ Environment Protection and Hertitage Council
ระบุไว้ว่าประชากรในประเทศออสเตรเลียมีการบริโภคถุงพลาสติกใหม่ (Virgin Grade)
เฉลี่ยประมาณ 6.9 ล้านตันในแต่ละปี หรือคิดเป็นการใช้ถุงพลาสติกประมาณ 1 ถุงต่อคนต่อวัน
ประเทศออสเตรเลียจึงนับเป็นอีกหนึ่งตลาดสำคัญสำหรับถุงพลาสติกนำเข้าโดยเฉพาะจากผู้ผลิตในแถบภูมิภาคเอเชีย
โดยถุงพลาสติกส่วนใหญ่จะถูกใช้ในธุรกิจขายปลีก เช่น ถุงพลาสติกประเภทหูหิ้ว (Shopping Bag
/ T-Shirt Bag)

ความผันผวนของราคาเม็ดพลาสติก

ตั้งแต่ปี 2545 จนถึงปัจจุบัน อุตสาหกรรมถุงพลาสติกได้รับผลกระทบจากต้นทุนที่สูงขึ้น
เนื่องจากราคาวัตถุดิบหลักที่ใช้ในการผลิตคือเม็ดพลาสติกกลุ่ม LDPE และ HDPE
มีความผันผวนอย่างมากทั่วโลก
จากสถานการณ์แนวโน้มของราคาน้ำมันดิบในตลาดโลกที่ยังคงสูงขึ้นอย่างต่อเนื่อง
ซึ่งน้ำมันเป็นวัตถุดิบที่สำคัญในการผลิตเม็ดพลาสติก
ส่งผลถึงเรื่องของต้นทุนการผลิตถุงพลาสติกอย่างหลีกเลี่ยงไม่ได้

ราคาเม็ดพลาสติกในตลาดเอเชีย (Spot Price)

USD / ตัน

[]

ที่มา: Chemical Industry Intelligence (ICIS-LOR Price Index)

ราคาเม็ดพลาสติกโดยเฉลี่ย ทั้งเม็ดพลาสติกกลุ่ม HDPE และ LDPE ในตลาดเอเชียตั้งแต่ต้นปี
2549 เป็นต้นมา มีแนวโน้มปรับตัวอยู่ในระดับสูง ทั้งนี้
เป็นผลมาจากอุปสงค์เม็ดพลาสติกในเอเชียโดยเฉพาะในประเทศจีนและอินเดียยังคงอยู่ในระดับที่สูง
ในขณะที่อุปทานเม็ดพลาสติกเพิ่มสูงขึ้นเนื่องจากกำลังการผลิตเม็ดพลาสติกส่วนเพิ่มในประเทศจีน
แต่ราคาน้ำมันดิบในตลาดโลกที่ยังคงผันผวนในระดับที่สูง
คาดว่าจะส่งผลให้ราคาของเม็ดพลาสติกในตลาดจะแกว่งตัวอยู่ในระดับสูงเช่นนี้ต่อไป

อุตสาหกรรมถุงพลาสติกในประเทศไทย

อุตสาหกรรมถุงพลาสติกในประเทศไทยมีผู้ผลิตทั้งขนาดเล็ก ขนาดกลาง และขนาดใหญ่จำนวนมาก
จากการสำรวจสถิติอุตสาหกรรมถุงพลาสติกโดยศูนย์สารสนเทศเศรษฐกิจอุตสาหกรรม
สำนักเศรษฐกิจอุตสาหกรรม กระทรวงอุตสาหกรรม ในช่วงปี 2548 มีการผลิตรวม 82,083 ตัน
มีการใช้กำลังการผลิตรวมเฉลี่ยอยู่ที่ร้อยละ 68.1 ของกำลังการผลิตรวม
มีมูลค่าจำหน่ายถุงพลาสติกรวมกัน 6,293 ล้านบาท เพิ่มขึ้นจากปี 2547 ร้อยละ 2.9
แต่ปริมาณการผลิตลดลงร้อยละ 2.3
ดังรายละเอียดในตารางแสดงสถิติการผลิตถุงพลาสติกของไทยด้านล่าง

ตารางแสดงสถิติด้านการผลิตถุงพลาสติกของไทย

  ------------------ ----------- -------------- -------------- ------------
  ปี                  2545        2546           2547           2548

  การผลิต (ตัน)        85,326      90,816         83,989         82,083

  กำลังการผลิต (ตัน)    117,772     121,470        122,360        120,496

  กำลังการผลิตที่ใช้      72.5        74.8           70.2           68.1
  (ร้อยละ)                                                      

  มูลค่าจำหน่าย         4,839       5,499          6,114          6,293
  (ล้านบาท)                                                     
  ------------------ ----------- -------------- -------------- ------------

ที่มา: ศูนย์สารสนเทศเศรษฐกิจอุตสาหกรรม สำนักงานเศรษฐกิจอุตสาหกรรม
กระทรวงอุตสาหกรรม

หมายเหตุ: ในรายงานสถิตินี้
จะแสดงผลสถิติเฉพาะสินค้าที่มีจำนวนโรงงานที่ตอบแบบสอบถามเข้ามาตั้งแต่ 5 โรงงานเป็นต้นไป

อุตสาหกรรมถุงพลาสติกในประเทศไทยในช่วงที่ผ่านมาได้เผชิญปัญหาที่เป็นอุปสรรคในการแข่งขันทั้งภายในและภายนอกประเทศ
ทำให้ผู้ผลิตถุงพลาสติกของไทยต้องปรับตัวเพื่อการแข่งขันที่เพิ่มมากขึ้น
โดยอุปสรรคที่สำคัญเป็นอย่างมากที่ผู้ผลิตถุงพลาสติกได้รับผลกระทบ คือ
การที่มีสินค้าราคาถูกจากสาธารณรัฐประชาชนจีนเข้ามาแข่งขันกดดันราคาสินค้าถุงพลาสติกของไทยในตลาดโลก
โดยสินค้าจากจีนจะได้เปรียบด้านต้นทุนแรงงาน อย่างไรก็ตาม
สินค้าในกลุ่มสินค้ามูลค่าเพิ่มจากจีนในประเภทสินค้าเดียวกันกับที่บริษัทฯผลิตนั้น เช่นถุงใส่ผักผลไม้
ถุงซิป ล็อกซ์ ปัจจุบันผู้ผลิตจากประเทศจีนยังผลิตไม่ได้คุณภาพตามมาตรฐานระดับสากล

สำหรับปัจจัยภายนอกที่เป็นอุปสรรคสำคัญในการแข่งขัน คือ มาตรการตอบโต้การทุ่มตลาด
โดยสหภาพยุโรปได้ประกาศมาตรการตอบโต้การทุ่มตลาดกับสินค้าถุงพลาสติกที่นำเข้าจากสาธารณรัฐประชาชนจีน
และไทย อย่างไรก็ตาม
สำหรับตลาดออสเตรเลียและนิวซีแลนด์ได้ทำการลดภาษีนำเข้าผลิตภัณฑ์ถุงพลาสติกจากประเทศไทยตามข้อตกลง
เอฟทีเอระหว่างประเทศไทยและประเทศออสเตรเลีย
ซึ่งจะผลดีต่ออุตสาหกรรมส่งออกถุงพลาสติกของประเทศไทย

ตั้งแต่ปี 2546 จนถึงปัจจุบัน อุตสาหกรรมถุงพลาสติกได้รับผลกระทบจากต้นทุนที่สูงขึ้น
เนื่องจากราคาเม็ดพลาสติกที่สูงขึ้นอย่างมาก
เป็นผลจากสถานการณ์แนวโน้มของราคาน้ำมันดิบในตลาดโลกที่ยังคงสูงขึ้นอย่างต่อเนื่อง ดังนั้น
ผู้ผลิตถุงพลาสติกจำเป็นต้องหามาตรการในระยะสั้นและยาวที่จะลดต้นทุนการผลิตให้ได้มากที่สุด
เนื่องจากในอุตสาหกรรมถุงพลาสติกมีการแข่งขันที่สูง
ขณะที่ความสามารถในการผลักภาระไปที่ผู้บริโภคอยู่ในอัตราที่ต่ำ

ผู้ผลิตถุงพลาสติกไทยจำเป็นต้องมุ่งเน้นในการหากลยุทธ์ใหม่ๆ
เพื่อรักษาส่วนแบ่งในตลาดเดิมพร้อมๆกับการขยายฐานตลาดให้กว้างขวางยิ่งขึ้น อาทิเช่น
การเพิ่มความหลากหลาย การเพิ่มมูลค่า และการปรับปรุงรูปแบบของผลิตภัณฑ์ที่ผลิต
เพื่อพัฒนาความสามารถในการนำเสนอสินค้าที่ได้คุณภาพตามมาตรฐานสากลและมีรูปแบบตามข้อกำหนด
ตลอดจนการยกระดับกระบวนการผลิต
การเลือกใช้เทคโนโลยีและกระบวนการผลิตที่ทันสมัยเพื่อการผลิตที่มีประสิทธิภาพ
สอดคล้องกับกฎระเบียบต่างๆ และได้รับการยอมรับจากลูกค้าในต่างประเทศ
เพื่อเพิ่มศักยภาพในการแข่งขันและหลีกเลี่ยงการแข่งขันด้านราคาแต่เพียงอย่างเดียว

ผู้ผลิตถุงพลาสติกในประเทศไทย

ผู้ผลิตถุงพลาสติกในประเทศไทย
ยังจัดเป็นหนึ่งในกลุ่มผู้ผลิตหลักที่มีศักยภาพการแข่งขันสูงในภูมิภาคเอเชีย จากความพร้อมในหลายๆ
ด้าน เนื่องจากมีอุตสาหกรรมปิโตรเคมีที่ครบวงจร ทั้งขั้นต้น ขั้นกลาง และขั้นปลาย
ตลาดส่งออกหลักของผู้ผลิตไทย ได้แก่ ประเทศสหรัฐอเมริกา ประเทศในแถบยุโรป ประเทศญี่ปุ่น
และประเทศออสเตรเลีย

ทั้งนี้ ผู้ผลิตถุงพลาสติกขนาดใหญ่ในประเทศไทยที่ทำการผลิตถุงพลาสติกกลุ่มเดียวกับของบริษัทฯ
และเพื่อการส่งออกเป็นหลัก มีอยู่ประมาณ 6 รายใหญ่
ซึ่งแต่ละรายอาจมีประเภทและรูปแบบของผลิตภัณฑ์ที่มีความแตกต่างกันอยู่บ้าง ทั้งนี้
ผลประกอบการช่วง 3 ปีที่ผ่านมาของผู้ผลิตถุงพลาสติกขนาดใหญ่ 6 ราย มีรายละเอียดดังนี้

ตารางแสดงรายได้ กำไร และอัตรากำไรสุทธิของผู้ผลิตถุงพลาสติกรายใหญ่

หน่วย : ล้านบาท

  ---------------------- --------- ------ ------------- --------- -------- ------------- --------- -------- -------------
  บริษัทในอุตสาหกรรม        ปี 2546                         ปี 2547                           ปี 2548             

                         รายได้     กำไร   อัตรากำไรสุทธิ   รายได้     กำไร สุทธิ อัตรากำไรสุทธิ   รายได้     กำไร สุทธิ อัตรากำไรสุทธิ
                                   สุทธิ                                                                      

  บริษัท มัลติแบกซ์ จำกัด      512.5     13.3   2.6%          817.3     28.3     3.5%          1,327.7   78.3     5.9%
  (มหาชน)                                                                                                   

  บริษัท                   2,626.9   13.4   0.5%          3,285.7   37.4     1.1%          3,876.2   71.3     1.8%
  อุตสาหกรรมถุงพลาสติคไทย                                                                                      
  จำกัด                                                                                                      

  บริษัท คิงส์แพ็ค อินดัสเตรียล  1,540.5   23.3   1.5%          2,160.1   71.4     3.3%          2,905.4   38.3     1.3%
  จำกัด                                                                                                      

  บริษัท นารายณ์แพค จำกัด    1,121.2   50.4   4.5%          1,472.9   25.9     1.7%          2,138.9   100.6    4.7%

  บริษัท ทานตะวันอุตสาหกรรม  712.6     3.1    0.4%          798.5     (13.0)   (1.6%)        802.8     53.12*   6.6%
  จำกัด (มหาชน)                                                                                              

  บริษัท ไทยกริ๊พเทค จำกัด    348.4     4.1    1.2%          498.2     25.7     5.2%          659.0     83.9     12.7%
  ---------------------- --------- ------ ------------- --------- -------- ------------- --------- -------- -------------

ที่มา: บริษัท บิซิเนส ออนไลน์ จำกัด (มหาชน)
และสำนักงานคณะกรรมการกำกับหลักทรัพย์และตลาดหลักทรัพย์

* กำไร/ขาดทุนสุทธิก่อนรวมรายการพิเศษ

ศักยภาพการแข่งขันของบริษัทฯ

สำหรับศักยภาพการแข่งขันของบริษัทฯเมื่อเทียบกับผู้ผลิตถุงพลาสติกรายสำคัญอย่างประเทศสาธารณรัฐประชาชนจีนนั้น
สามารถสรุปได้เป็น 4 ด้านสำคัญ ได้แก่

1. ต้นทุนแรงงาน
แม้ว่าผู้ผลิตในสาธารณรัฐประชาชนจีนอาจมีความได้เปรียบด้านต้นทุนแรงงานอยู่บ้าง
แต่บริษัทฯได้มีการนำเทคโนโลยีและเครื่องจักรที่มีความทันสมัยสูงเมื่อเทียบกับคู่แข่งในภูมิภาคเข้ามาใช้ในการผลิต
เพื่อเพิ่มประสิทธิภาพและลดการใช้แรงงานในการผลิต
ส่งผลให้บริษัทฯมีความสามารถในการแข่งขันกับผู้ผลิตรายต่างๆได้เป็นอย่างดี

2. คุณภาพผลิตภัณฑ์ ลูกค้ารายต่างๆของบริษัทฯ ทั้งในแถบทวีปยุโรป อเมริกา และออสเตรเลีย
ให้การยอมรับและเชื่อมั่นในคุณภาพผลิตภัณฑ์ของบริษัทฯ มาอย่างต่อเนื่องและยาวนาน
จะเห็นได้จากคำสั่งซื้อที่เพิ่มสูงขึ้นมาโดยตลอดทั้งจากลูกค้าเก่าและลูกค้าใหม่ อีกทั้ง
ลูกค้าหลายรายของบริษัทฯ
ได้เคยทำการสั่งซื้อสินค้าจากผู้ผลิตจีนและไม่ประทับใจในคุณภาพที่ไม่ได้มาตรฐานและไม่มีความสม่ำเสมอ
ก่อนหน้าที่จะมาสั่งซื้อสินค้ากับทางบริษัทฯ

3. ผลกระทบจากมาตรการภาษีตอบโต้การทุ่มตลาด (Antidumping Duties : AD)
ผู้ผลิตจีนได้รับผลกระทบจากมาตรการภาษีตอบโต้การทุ่มตลาดสำหรับถุงพลาสติก
โดยเฉพาะถุงพลาสติกประเภทหูหิ้ว ทั้งจากสหรัฐอเมริกาและสหภาพยุโรปอย่างมาก ขณะที่บริษัทฯ
ไม่ได้รับผลกระทบจากสหรัฐอเมริกาแต่อย่างใด
และผลิตภัณฑ์ของบริษัทฯที่จำหน่ายไปยังสหภาพยุโรปถูกกำหนดอัตราภาษีนำเข้าในอัตราที่ต่ำที่สุดเมื่อเทียบผู้ผลิตในประเทศไทยและจีน

4. ปัญหาการขาดแคลนพลังงาน
ปัจจุบันในบางพื้นที่ของสาธารณรัฐประชาชนจีนยังมีปัญหาเรื่องการขาดแคลนกระแสไฟฟ้า
และต้องมีการประกาศหยุดจ่ายกระแสไฟฟ้าเป็นบางช่วง สลับบริเวณกันไป
ส่งผลกระทบต่อประสิทธิภาพในการผลิตของผู้ผลิตจีนอย่างมาก ขณะที่ผู้ผลิตในประเทศไทย
รวมทั้งบริษัทฯ ไม่ได้รับผลกระทบนี้

+-----------------------------------------------------------------------+
| 3.3 การจัดหาผลิตภัณฑ์และบริการ                                             |
+-----------------------------------------------------------------------+

3.3.1 การผลิต

1)  กำลังการผลิตและเทคโนโลยีการผลิต

ปัจจุบัน บริษัทฯมีโรงงานผลิตผลิตภัณฑ์ถุงพลาสติกจำนวน 3 โรงงาน
ซึ่งตั้งอยู่ในบริเวณใกล้เคียงกันที่ 211 หมู่ที่ 3 ตำบล ทุ่งสุขลา อำเภอศรีราชา จังหวัด ชลบุรี
20230 ภายในนิคมอุตสาหกรรมแหลมฉบัง จังหวัดชลบุรี โดยบริษัทฯมีกำลังผลิตรวมสูงสุดปีละ
24,748 ตันต่อปี

บริษัทฯได้ทำการปรับปรุงประสิทธิภาพเครื่องจักร และโรงงาน
จนในปัจจุบันโรงงานสามารถดำเนินการได้อย่างมีประสิทธิภาพ
และมีขีดความสามารถของระบบความปลอดภัย และระบบป้องกันมลภาวะเป็นพิษที่ดี นอกจากนี้บริษัทฯ
มีนโยบายการผลิตโดยให้ฝ่ายวางแผนการผลิตใช้ข้อมูลการผลิตในอดีตที่ผ่านมาเพื่อให้ทราบถึงความเหมาะสมของเครื่องจักรกับผลิตภัณฑ์ในแต่ละงาน
และวางแผนการผลิตโดยกำหนดเครื่องจักรและประเภทของวัตถุดิบให้เกิดความต่อเนื่องเพื่อทำให้ลดการสูญเสียเวลาในการเปลี่ยนรุ่นผลิตภัณฑ์
รวมถึงการบริหารสินค้าคงคลังโดยอาศัยข้อมูลการคาดการณ์สั่งซื้อในอนาคตจากข้อมูลของฝ่ายการตลาดเพื่อให้เกิดประสิทธิภาพสูงสุดในกระบวนการการผลิต
อีกทั้งในกระบวนการผลิตบริษัทฯ
ยังผลิตผลิตภัณฑ์ตามคำสั่งซื้อของลูกค้าโดยทางบริษัทฯได้จัดการเจรจากับลูกค้า
และประสบความสำเร็จในการลงนามในสัญญาซื้อขายระยะยาว

ทั้งนี้
บริษัทฯมีการว่าจ้างให้ผู้ผลิตภายนอกในการผลิตสินค้าตามคำสั่งซื้อของลูกค้าบริษัทฯต่ออีกทอดหนึ่ง
คิดเป็นร้อยละ 5.04 ของรายได้รวมในปี 2549
ซึ่งกรณีที่บริษัทฯต้องทำการว่าจ้างผลิตถุงพลาสติกและซื้อผลิตภัณฑ์อื่นๆจากบริษัทภายนอกให้กับลูกค้าของบริษัทฯซึ่งมีการสั่งซื้อสินค้าอื่นจากทางบริษัทฯอยู่และมีความสัมพันธ์ที่ดีต่อกันมีดังต่อไปนี้

1)  ผลิตภัณฑ์บางประเภทที่บริษัทฯไม่สามารถผลิตเองได้ อาทิ หนังยางรัดของ และหลอดกาแฟ
    เป็นต้น แต่ลูกค้าของบริษัทฯ
    มีความต้องการซื้อสินค้าเหล่านี้และได้ร้องขอให้บริษัทฯช่วยจัดหาให้

2)  ผลิตภัณฑ์ประเภทถุงพลาสติกที่มีคำสั่งซื้อในจำนวนที่น้อย ทำให้ไม่คุ้มกับการผลิตภายในโรงงาน
    แม้ว่าบริษัทฯจะมีความสามารถในการผลิต

3)  ผลิตภัณฑ์ถุงบางประเภทมีขนาดเล็กมาก และจำนวนน้อย
    ไม่คุ้มกับการลงทุนเครื่องจักรและผลิตภายในโรงงาน

4)  ปัญหาในการจัดส่งสินค้าที่ไม่เต็มตู้สินค้าในการส่งออก เนื่องจากท่าเรือแหลมฉบัง
    ซึ่งใกล้กับโรงงานของบริษัทฯไม่รับบรรจุตู้สินค้าที่ไม่เต็มตู้
    ทำให้ต้องจัดส่งสินค้าเพื่อไปบรรจุตู้ภายนอกหรือที่ท่าเรือคลองเตย

5)  การผลิตสินค้าถุงบางประเภทที่มีกลิ่นหอมและมีสีสันพิเศษต่างๆ
    ไม่สามารถไปผลิตรวมกับเครื่องจักรของบริษัทฯ ที่ผลิตถุงประเภทอาหารอยู่

  กำลังการผลิตและปริมาณการผลิต

  ------------- --------------------- ----------- ----------- ------------
                                      ปี 2547      ปี 2548      ปี 2549

  โรงงานที่ 1     กำลังการผลิต (ตัน) *     9,000       11,955      10,572

                ปริมาณการผลิต (ตัน)      4,364       7,334       6,108

                อัตราการใช้กำลังการผลิต   48.49%      61.35%      58.78%
                (%)                                           

  โรงงานที่ 2     กำลังการผลิต (ตัน) *     4,320       6,552       7,346

                ปริมาณการผลิต (ตัน)      3,473       5,404       5,801

                อัตราการใช้กำลังการผลิต   80.39%      82.48%      79.98%
                (%)                                           

  โรงงานที่ 3 *** กำลังการผลิต (ตัน) *     5,412       5,412       6,831

                ปริมาณการผลิต (ตัน)      1,308       2,018       2,712

                อัตราการใช้กำลังการผลิต   24.17%      37.29%      40.70%
                (%)                                           

  รวม           กำลังการผลิต (ตัน) *     18,732      23,919      24,748

                ปริมาณการผลิต (ตัน)      9,145       14,756      14,621

                อัตราการใช้กำลังการผลิต   48.82%      61.69%      59.08%
                (%)                                           
  ------------- --------------------- ----------- ----------- ------------

หมายเหตุ: * กำลังการผลิตคำนวณจากกำลังการผลิตสูงสุดในขั้นตอนการเป่าเม็ดพลาสติก (330
วัน/ปี 24 ชั่วโมง/วัน)

** โรงงานที่ 3 เปิดดำเนินการในเดือนกุมภาพันธ์ 2547

อนึ่ง
กำลังการผลิตสูงสุดจากตารางข้างต้นคำนวณมาจากข้อกำหนดทางวิศวกรรมของเครื่องเป่าเม็ดพลาสติก
โดยมีสมมุติฐานในการคำนวณ คือ
การเดินเครื่องจักรในการผลิตสินค้าที่มีน้ำหนักต่อหน่วยสูงสุดเป็นระยะเวลาต่อเนื่องเป็นเวลา 330
วันต่อปี

ในทางปฏิบัติบริษัทฯมีการผลิตสินค้าที่มีขนาด ความหนา และน้ำหนักที่หลากหลาย
ซึ่งในการผลิตสินค้าที่มีน้ำหนักต่อหน่วยต่ำ แม้ว่าจะผลิตจริงเกือบเต็มกำลังผลิตแล้ว
แต่เมื่อคิดอัตราการใช้กำลังการผลิตเทียบกับกำลังการผลิตสูงสุดข้างต้น
ทำให้มีอัตราการใช้กำลังการผลิตจริงที่ต่ำ ดังนั้น
บริษัทฯจึงประมาณการว่าบริษัทฯจะสามารถผลิตสินค้าได้สูงสุดคิดเป็นร้อยละ 85
ของกำลังการผลิตสูงสุด ซึ่งการขยายกำลังการผลิตสูงสุด
บริษัทฯจะต้องใช้เงินลงทุนเพิ่มเติมในจัดซื้อเครื่องจักรและอุปกรณ์ให้ครบทั้งสายการผลิต
เพื่อให้ได้สินค้าสำเร็จรูป

กระบวนการผลิต

กระบวนการผลิตสินค้าของบริษัทฯ เริ่มจากการนำเม็ดพลาสติกแต่ละประเภทมาผสมกับเม็ดสี
เม็ดกลิ่นหอม และสารช่วยอื่นๆ (Additives) ตามสูตรการผลิต
เพื่อให้ได้คุณสมบัติของสินค้าตามที่ลูกค้าต้องการ แล้วส่งต่อไปยังเครื่องเป่าความร้อน

เครื่องเป่ารีดจะทำหน้าที่หล่อเม็ดพลาสติกโดยใช้ความร้อน (Extrude)
โดยมีอุณหภูมิการเป่าที่ประมาณ 150-210 องศาเซลเซียส เม็ดพลาสติกจะหลอมละลาย
พลาสติกเหลวจะถูกอัดผ่านแม่แบบ (Die) ต่อจากนั้นเครื่องจะเป่าอากาศเข้าไปในช่องพ่นอากาศ
(Air Inlet) เพื่อควบคุมขนาดที่ต้องการ
ชิ้นของงานที่ได้จะมีลักษณะคล้ายท่อบางๆขนาดใหญ่ผ่านลูกกลิ้ง (Nip Rolls)
เพื่อรีดพลาสติกให้อยู่ในลักษณะแบน ชิ้นงานที่ได้ออกมาจะมีลักษณะแบนคล้ายแผ่นฟิล์ม
และเก็บไว้ในรูปของม้วนพลาสติก
ต่อจากนั้นเครื่องจะนำม้วนพลาสติกเหล่านั้นขึ้นเครื่องผนึกเพื่อซีลก้น เพื่อให้เป็นรูปถุงพลาสติก
หากสินค้าชนิดนั้นต้องการพิมพ์ ก็จะนำเข้าเครื่องพิมพ์ลายถุงหรือยี่ห้อถุงผ่านแม่พิมพ์
หากไม่ต้องการก็จะนำไปทำการปรุใต้รอยซีลเพื่อสำหรับไว้ฉีกใช้งาน
จากนั้นจะนำสินค้าที่ได้มาบรรจุกล่องและจัดเก็บเพื่อรอการส่งออก

ในส่วนของการควบคุมคุณภาพในการผลิต บริษัทฯ
จะทำการตรวจสอบการควบคุณคุณภาพในแต่ละขั้นตอนการผลิต
เพื่อให้ผลิตภัณฑ์มีคุณภาพสม่ำเสมอเป็นไปตามข้อกำหนดของลูกค้า
โดยจะทำการตรวจสอบและทดสอบผลิตภัณฑ์ตั้งแต่ตรวจรับวัตถุดิบและปัจจัยการผลิต
ตลอดจนกระบวนการผลิต จนกระทั่งได้สินค้าสำเร็จรูป
กรณีที่มีผลิตภัณฑ์ที่ไม่เป็นไปตามข้อกำหนดจะถูกกำจัดหรือได้รับการแก้ไขตามความเหมาะสม
และทำการตรวจสอบซ้ำอีกครั้งหนึ่งว่าผลิตภัณฑ์ที่ไม่สอดคล้องกับข้อกำหนดนั้นได้รับการแก้ไขแล้ว

2)  วัตถุดิบและผู้จัดจำหน่ายวัตถุดิบ (Suppliers)

วัตถุดิบสำคัญที่ใช้ในการผลิต คือ เม็ดพลาสติกโพลีเอธิลีน ซึ่งคิดเป็นสัดส่วนมากกว่าร้อยละ 50
ของต้นทุนการผลิต เม็ดพลาสติกโพลีเอธิลีนที่บริษัทฯใช้แบ่งได้เป็น 2 ประเภทใหญ่ๆได้แก่
กลุ่มเม็ดพลาสติกโพลีเอธิลีนประเภทความหนาแน่นสูง (HDPE)
และกลุ่มเม็ดพลาสติกโพลีเอธิลีนประเภทความหนาแน่นต่ำ (LDPE)
ซึ่งเป็นวัตถุดิบจากผลิตภัณฑ์ปิโตรเคมีขั้นต้นจาก โอลิฟินส์ และอะโรมาติกส์

ราคาเม็ดพลาสติกที่บริษัทฯสั่งซื้อจากผู้ผลิตและจัดจำหน่ายนั้น จะใช้ราคาส่งมอบ ณ วันสั่งซื้อ (Spot
Price) ในตลาดโลกในการอ้างอิง ทั้งนี้ ต้นทุนเม็ดพลาสติกเฉลี่ยต่อปีของบริษัทฯ ตั้งแต่ปี 2547
ถึงปี 2549 มีรายละเอียดในตารางข้างล่างนี้

ตารางแสดงราคาการซื้อเม็ดพลาสติกเฉลี่ยต่อปีของบริษัทฯ

(หน่วย: ดอลลาร์สหรัฐต่อตัน)

+----------+---------+---------+---------+---------+---------+---------+
| ชนิดของเ  | ปี 2547  |         | ปี 2548  |         | ปี 2549  |         |
| ม็ดพลาสติก |         |         |         |         |         |         |
+----------+---------+---------+---------+---------+---------+---------+
|          | ดอลลาร์  | อัต      | ดอลลาร์  | อัต      | ดอลลาร์  | อัต      |
|          |         | ราเพิ่มขึ้น |         | ราเพิ่มขึ้น |         | ราเพิ่มขึ้น |
|          | สหรัฐ/ตัน | (ลดลง)  | สหรัฐ/ตัน | (ลดลง)  | สหรัฐ/ตัน | (ลดลง)  |
+----------+---------+---------+---------+---------+---------+---------+
| HDPE     | 949     | 58.43   | 1,028   | 8.32    | 1,232   | 19.84   |
+----------+---------+---------+---------+---------+---------+---------+
| LDPE     | 1,076   | 69.18   | 1,144   | 6.32    | 1,230   | 7.51    |
+----------+---------+---------+---------+---------+---------+---------+

ที่มา: บริษัท มัลติแบกซ์ จำกัด (มหาชน)

ปัจจุบัน บริษัทฯสั่งซื้อเม็ดพลาสติกโพลีเอธิลีนจากผู้ผลิตทั้งในประเทศและต่างประเทศรวมกว่าสิบราย
โดยช่วง 3 ปีที่ผ่านมา ผู้จัดจำหน่ายวัตถุดิบรายใหญ่ที่มียอดสั่งซื้อมูลค่าเกินร้อยละ 30
ของต้นทุนวัตถุดิบทั้งหมด มีเพียงรายเดียว คือ บริษัท เอสซีจี พลาสติกส์ จำกัด (SCG)
ซึ่งเป็นบริษัทในเครือปูนซีเมนต์ไทยและเป็นผู้จัดจำหน่ายวัตถุดิบรายใหญ่ที่มีความสัมพันธ์อันดีกับบริษัทฯมายาวนาน
โดยยอดสั่งซื้อจากรายใหญ่รายนี้ คิดเป็นร้อยละ 69.80 ของต้นทุนวัตถุดิบทั้งหมด

การที่บริษัทฯสั่งซื้อวัตถุดิบจาก SCG
เป็นส่วนมากเนื่องคุณภาพและคุณสมบัติเฉพาะของเม็ดพลาสติกที่สามารถใช้งานกับเครื่องจักรของบริษัทฯ
ได้เป็นอย่างดี ไม่จำเป็นต้องมีการปรับเปลี่ยนเครื่องจักร
นอกจากนี้ราคาเม็ดพลาสติกในประเทศกับต่างประเทศมีราคาใกล้เคียงกัน
แต่การสั่งซื้อเม็ดพลาสติกในประเทศเสียค่าใช้จ่ายในการขนส่งต่ำกว่าการสั่งซื้อจากต่างประเทศ
อีกทั้งโรงงานของบริษัทฯ ก็อยู่ใกล้กับ SCG
ทำให้ได้เปรียบในเรื่องค่าขนส่งและการบริหารวัตถุดิบคงคลังให้เหมาะสมกับแผนการผลิตในแต่ละช่วงเวลา
โดยที่บริษัทฯไม่จำเป็นต้องสั่งซื้อวัตถุดิบเก็บไว้ล่วงหน้าจำนวนมาก
บริษัทฯยังมีการสั่งซื้อเม็ดพลาสติกจากผู้เม็ดพลาสติกรายอื่นทั้งในและต่างประเทศ หาก SCG
มิสามารถจัดหาเม็ดพลาสติกได้ตรงตามความต้องการของบริษัทฯได้
โดยการสั่งซื้อวัตถุดิบต่างๆของบริษัทฯส่วนใหญ่จะเป็นการสั่งซื้อจากภายในประเทศ
โดยมีมูลค่าและปริมาณการสั่งซื้อพลาสติกจากผู้จัดส่งในประเทศและต่างประเทศ ตั้งแต่ปี 2547 ถึงปี
2549 ดังรายละเอียดในตารางข้างล่างนี้

มูลค่าและปริมาณการสั่งซื้อเม็ดพลาสติกของบริษัทฯ

  ----------------- -------- -------- -------- -------- -------- --------
  ผู้จัดส่งวัตถุดิบ        ปี 2547            ปี 2548            ปี 2549   

                    ล้านบาท   ตัน       ล้านบาท   ตัน       ล้านบาท   ตัน

  ในประเทศ          315.60   7,683    481.69   10,985   525.38   11,187

  ต่างประเทศ         76.30    1,730    173.29   4,070    148.10   2,970

  รวม               391.90   9,413    654.98   15,055   673.48   14,157
  ----------------- -------- -------- -------- -------- -------- --------

ที่มา: บริษัท มัลติแบกซ์ จำกัด (มหาชน)

+-----------------------------------------------------------------------+
| 3.4 สัญญาสำคัญที่เกี่ยวข้องในการดำเนินธุรกิจ                                    |
+-----------------------------------------------------------------------+

1. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้า ประเทศอังกฤษ                                  |
+------------+---------------------------------------------------------+
| ระยะเวลา   | 5 ปี นับจากวันที่ 22 เมษายน 2547 โดยจะสิ้นสุดในวันที่ 21 มีนาคม     |
|            | 2552 โดยบริษัทฯหรือลูกค้าของบริษัทฯมีสิทธิที่จะขยายสัญญานี้ออกไปอีก 1   |
|            | ปีนับจากวันหมดอายุสัญญา                                      |
+------------+---------------------------------------------------------+
| ราคา       | ราคาขอ                                                  |
|            | งผลิตภัณฑ์จะเปลี่ยนแปลงทุกเดือนตามการเปลี่ยนแปลงราคาของเม็ดพลาสติก |
+------------+---------------------------------------------------------+
| จำนวน      | -   ผู้ซื้อจะส่งยอดประมาณการสำหรับทั้งปีให้ผู้ขาย                   |
|            |                                                         |
|            | -   จำนวนคำสั่งซื้อไม่น้อยกว่า 60 ล้านบาทต่อปี                    |
+------------+---------------------------------------------------------+
| การเลิกสัญญา | -   ผู้ขายและผู้ซื้อมีสิท                                       |
|            | ธิที่จะบอกเลิกสัญญาได้ทุกเมื่อหลังจากมีหนังสือบอกกล่าวเลิกสัญญาไม่น้อยกว่า |
|            |     6 เดือนจากฝ่ายใดฝ่ายหนึ่ง                                |
|            |                                                         |
|            | -   ในกรณีที่สัญญาเช่าเครื่องจักรระหว่างผู้ขายและผู้ซื้อหมดลง          |
|            |     หรือยกเลิกสัญญาขายดังกล่าวถือว่ายกเลิกด้วย                   |
|            |     (ดูรายละเอียดเพิ่มเติมในสัญญาเช่าซื้อเครื่องจักร ส่วนที่ 2 หน้า 46) |
|            |                                                         |
|            | -   หากผู้ซื้อและผู้ขายไม่ปฏิบัติตามสัญญา                          |
|            |     ผู้ซื้อและผู้ขายมีสิทธิที่จะบอกเลิกสัญญา                         |
+------------+---------------------------------------------------------+

2. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.1 ประเทศสหรัฐอเมริกา                     |
+------------+---------------------------------------------------------+
| ระยะเวลา   | 5 ปีนับจากวันที่ 15 เมษายน 2548 โดยจะสิ้นสุดในวันที่ 14 เมษายน     |
|            | 2553 ลูกค้าของบริษัทฯมีสิทธิที่จะต่อสัญญาอีก 1 ปี                    |
|            | โดยต้องมีหนังสือบอกกล่าวบริษัทฯไม่น้อยกว่า 30 วันก่อนวันหมดอายุสัญญา   |
|            | นอกจากนี้ลูกค้าของบริษัทฯมีสิทธิที่จะขยายสัญญานี้ออกไปอีก 6            |
|            | เดือนนับจากวันหมดอายุสัญญา โดยต้องมีหนังสือบอกกล่าวบริษัทฯไม่น้อยกว่า  |
|            | 60 วัน รวมถึงต้องแจ้งประมาณระยะเวลาที่จะขอขยายสัญญาออกไป       |
+------------+---------------------------------------------------------+
| ราคา       | ร                                                       |
|            | าคาของผลิตภัณฑ์สามารถเปลี่ยนแปลงเป็นรายเดือนตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงมากกว่าที่ได้ตกลงกันไว้   |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่าที่ได้ตกลงกันไว้       |
|            | โดยบริษัทฯส                                               |
|            | ามารถปรับราคาของผลิตภัณฑ์จากอัตราแลกเปลี่ยนที่เปลี่ยนแปลงไปได้ร้อยละ |
|            | 50 ของต้นทุนขายและบรรจุภัณฑ์ที่เป็นเงินบาท                       |
+------------+---------------------------------------------------------+
| จำนวน      | เป็นประมาณ                                               |
|            | การทั้งปีจากทางลูกค้าโดยจำนวนที่แน่นอนจะมีการแจ้งให้ทราบเป็นรายเดือน |
+------------+---------------------------------------------------------+
| การเลิกสัญญา | -   บอกเลิกสัญญาได้หากคู่สัญญาไม่สามารถแก้ไขข้อผิดพลาดที่เกิดขึ้นภายใน |
|            |     30 วันภายหลังจากมีหนังสือบอกกล่าวจากคู่สัญญาอีกฝ่าย            |
|            |                                                         |
|            | -   ในกรณีที่บอกเลิกก่อนวันหมดอายุ                             |
|            |     ลูกค้าของบริษัทฯมีสิทธิซื้อสินค้าคงเหลือที่ราคาทุน                 |
|            |     และมีส                                               |
|            | ิทธิซื้อสินค้าที่ผลิตเสร็จแล้วตามสเปคในสัญญาที่จำนวนสูงสุดตามที่ระบุในสัญญา |
|            |                                                         |
|            | -   ในกรณีที่ลูกค้าของบริษัทฯ ถูกซื้อกิจการไม่ว่าทั้งหมด หรือบางส่วน     |
|            |     สัญญาจะถูกยกเลิกในระยะเวลาไม่น้อยกว่า 180                 |
|            |     วันนับจากมีหนังสือบอกกล่าวบริษัทฯ                           |
+------------+---------------------------------------------------------+

3. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.2 ประเทศแคนาดา                         |
+------------+---------------------------------------------------------+
| ระยะเวลา   | 5 ปีนับจากวันที่ 24 กุมภาพันธ์ 2548 โดยจะสิ้นสุดในวันที่ 23 กุมภาพันธ์   |
|            | 2553 ลูกค้าของบริษัทฯมีสิทธิที่จะต่อสัญญาอีก 1 ปี                    |
|            | โดยต้องมีหนังสือบอกกล่าวบริษัทฯ ไม่น้อยกว่า 30 วันก่อนวันหมดอายุสัญญา  |
|            | นอกจากนี้ลูกค้าของบริษัทฯ มีสิทธิที่จะขยายสัญญานี้ออกไปอีก 6           |
|            | เดือนนับจากวันหมดอายุสัญญา โดยต้องมีหนังสือบอกกล่าวบริษัทฯไม่น้อยกว่า  |
|            | 60 วัน รวมถึงต้องแจ้งประมาณระยะเวลาที่จะขอขยายสัญญาออกไป       |
+------------+---------------------------------------------------------+
| ราคา       | ร                                                       |
|            | าคาของผลิตภัณฑ์สามารถเปลี่ยนแปลงเป็นรายเดือนตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงมากกว่าที่ได้ตกลงกันไว้   |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่าที่ได้ตกลงกันไว้       |
|            | โดยบริษัทฯส                                               |
|            | ามารถปรับราคาของผลิตภัณฑ์จากอัตราแลกเปลี่ยนที่เปลี่ยนแปลงไปได้ร้อยละ |
|            | 50 ของต้นทุนขายและบรรจุภัณฑ์ที่เป็นเงินบาท                       |
+------------+---------------------------------------------------------+
| จำนวน      | ตามประมาณการล่วงหน้า 6 เดือนจากลูกค้าของบริษัทฯ                |
|            | และมีการแจ้งจำนวนที่แน่นอนให้บริษัทฯทราบเป็นรายเดือน              |
+------------+---------------------------------------------------------+
| การเลิกสัญญา | -   บอกเลิกสัญญาได้หากคู่สัญญาไม่สามารถแก้ไขข้อผิดพลาดที่เกิดขึ้นภายใน |
|            |     30 วันภายหลังจากมีหนังสือบอกกล่าวจากคู่สัญญาอีกฝ่าย            |
|            |                                                         |
|            | -   ในกรณีที่บอกเลิกก่อนวันหมดอายุ                             |
|            |     ลูกค้าของบริษัทฯมีสิทธิซื้อสินค้าคงเหลือที่ราคาทุน                 |
|            |                                                         |
|            |  และมีสิทธิซื้อสินค้าที่ผลิตเสร็จแล้วตามสเปคที่จำนวนสูงสุดตามที่ระบุในสัญญา |
|            |                                                         |
|            | -   ในกรณีที่ ลูกค้าของบริษัทฯ ถูกซื้อกิจการไม่ว่าทั้งหมด หรือบางส่วน    |
|            |     สัญญาจะถูกยกเลิกในระยะเวลาไม่น้อยกว่า 180                 |
|            |     วันนับจากมีหนังสือบอกกล่าวบริษัทฯ                           |
+------------+---------------------------------------------------------+

4. สรุปสัญญาซื้อขายกับลูกค้ารายหนึ่ง

+------------+---------------------------------------------------------+
| คู่สัญญา      | ผู้ขาย : บริษัท มัลติแบกซ์ จำกัด (มหาชน)                        |
|            |                                                         |
|            | ผู้ซื้อ : ลูกค้ารายที่ 1.3 ประเทศออสเตรเลีย                      |
+------------+---------------------------------------------------------+
| ระยะเวลา   | 2 ปีนับจากวันที่ 1 มกราคม 2548 โดยจะสิ้นสุดในวันที่ 31 ธันวาคม 2549 |
|            | สัญญาจะถูกต่อโดยอัตโนมัติอีก 1 ปี                               |
|            | แต่ขึ้นอยู่กับหนังสือบอกเลิกสัญญาแจ้งล่วงหน้า 6 เดือน (ซึ่ง ณ วันที่ 30    |
|            | กันยายน 2549 ยังไม่มีหนังสือบอกเลิกสัญญาใดๆ มายังบริษัทฯ           |
|            | และบริษัทฯได้รับคำสั่งซื้อสินค้าสำหรับปี 2550 มาแล้ว                 |
|            | จึงเข้าใจได้ว่าสัญญาจะถูกต่อโดยอัตโนมัติอีก 1 ปี หรือสิ้นสุด ณ วันที่ 31   |
|            | ธันวาคม 2550)                                            |
+------------+---------------------------------------------------------+
| ราคา       | ร                                                       |
|            | าคาของผลิตภัณฑ์สามารถเปลี่ยนแปลงเป็นรายเดือนตามการเปลี่ยนแปลงของ |
|            |                                                         |
|            | 1. ราคาเม็ดพลาสติก หากราคาเพิ่มขึ้นหรือลดลงมากกว่าที่ได้ตกลงกันไว้   |
|            |                                                         |
|            | 2. อัตราแลกเปลี่ยน หากมีการเปลี่ยนแปลงเกินกว่าที่ได้ตกลงกันไว้       |
|            | โดยบริษัทฯส                                               |
|            | ามารถปรับราคาของผลิตภัณฑ์จากอัตราแลกเปลี่ยนที่เปลี่ยนแปลงไปได้ร้อยละ |
|            | 50 ของต้นทุนขายและบรรจุภัณฑ์ที่เป็นเงินบาท                       |
+------------+---------------------------------------------------------+
| จำนวน      | เป็นประมาณการล่วงหน้า 6                                    |
|            | เด                                                      |
|            | ือนจากลูกค้าของบริษัทฯโดยจะมีการแจ้งจำนวนที่แน่ชัดให้ทราบเป็นรายเดือน |
+------------+---------------------------------------------------------+
| การเลิกสัญญา | -   บอกเลิกสัญญาได้หากบริษัทฯปฎิเสธที่จะแก้ไ                     |
|            | ขสเปคสินค้าตามที่ลูกค้าของบริษัทฯต้องการโดยต้องมีหนังสือบอกกล่าวบริษัทฯ |
|            |                                                         |
|            | -   บอกเลิกสัญญาได                                        |
|            | ้หากไม่สามารถทำตามสัญญาอันเนื่องมาจากเหตุสุดวิสัยเป็นเวลาติดต่อกันเกิน |
|            |     3 เดือน โดยต้องมีหนังสือบอกกล่าวบริษัทฯ                     |
|            |                                                         |
|            | -   บอกเลิกสัญญาได้โดยขึ้นอยู่กับวิจารณญาณของลูกค้าของบริษัทฯ        |
+------------+---------------------------------------------------------+

+-----------------------------------------------------------------------+
| 3.5 ผลกระทบต่อสิ่งแวดล้อม                                                 |
+-----------------------------------------------------------------------+

บริษัทฯให้ความสำคัญถึงการรักษาสภาพแวดล้อมที่ดี
อย่างไรก็ตามจากกระบวนการผลิตถุงพลาสติกจะทำให้เกิดสารเคมีจากหมึกพิมพ์
ซึ่งสารเคมีดังกล่าวจะถูกส่งไปเก็บไว้ในระบบปิดภายในโรงงาน จากนั้น บริษัท
บริหารและพัฒนาเพื่อการอนุรักษ์สิ่งแวดล้อม จำกัด (มหาชน)
จะมารับสารเคมีดังกล่าวไปกำจัดอีกทอดหนึ่ง
ทั้งนี้บริษัทฯได้ปฏิบัติตามกฎหมายที่เกี่ยวข้องกับสิ่งแวดล้อมอย่างเคร่งครัด
และยังมีการตรวจสอบคุณภาพน้ำเสียจากการอุปโภคบริโภคอย่างต่อเนื่อง
เพื่อให้โรงงานและชุมชนมีสภาพแวดล้อมที่ดี

บริษัทฯได้มีการจัดฝึกอบรมการป้องกันและระงับอัคคีภัย
รวมถึงการฝึกซ้อมตามแผนอพยพหนีไฟอย่างเป็นประจำเพื่อให้พนักงานของบริษัทฯได้เรียนรู้เข้าใจ
และสามารถปฏิบัติตามแผนได้ถ้าเกิดเหตุร้ายขึ้น
ซึ่งจะนำมาซึ่งความปลอดภัยในการทำงานสำหรับพนักงาน
ทั้งนี้บริษัทฯให้ความสำคัญยิ่งต่อนโยบายด้านอาชีวอนามัย และความปลอดภัย
รวมไปถึงมาตรการเพื่อปกป้องกระบวนการผลิตไม่ให้เกิดความเสียหาย
จากอุบัติภัยหรืออุบัติเหตุทุกระดับ จากการนำนโยบายด้านความปลอดภัยมาใช้อย่างเคร่งครัด
และเป็นรูปธรรม ส่งผลให้บริษัทฯได้รับเกียรติบัตรโครงการ “เปิดบ้านอุตสาหกรรมไทยใสสะอาด”
จากการนิคมอุตสาหกรรมแห่งประเทศไทย ประกาศนียบัตรโครงการ 5 ส
สู่กลุ่มโรงงานอุตสาหกรรมขนาดย่อมและขนาดกลาง จากกรมโรงงาน
นอกจากนี้บริษัทฯยังได้รับรองมาตรฐานการผลิต BRC Global Standard – Consumer
Product จากสถาบัน RSSL (Reading Scientific Services Ltd.) ประเทศอังกฤษ

นอกจากนี้ที่ผ่านมา บริษัทฯไม่มีข้อพิพาทและ/หรือ ถูกฟ้องร้องใดๆ เกี่ยวกับเรื่องสิ่งแวดล้อม